Kooxda Al-shabaab Oo Mdaafiic Ku Duqaysay Xarunta Baarlamaanka, Xildhibaano Iyo Suxufiyiin Ku Dhawaacmay Iyo Jawaabta AMISOM Oo Sababtay Dhimasho dadka Rayidka Ah | Araweelo News Network (Archive) -\nKooxda Al-shabaab Oo Mdaafiic Ku Duqaysay Xarunta Baarlamaanka, Xildhibaano Iyo Suxufiyiin Ku Dhawaacmay Iyo Jawaabta AMISOM Oo Sababtay Dhimasho dadka Rayidka Ah\nMuqdisho (ANN) Mudanayaal ka tirsan Baarlamanka Dowladda KMG Soomaliya ayaa dhaawacmay, kadib markii maanta madaafiic culus lagu garaacay Xarunta baarlamanka oo xiligaasi ay shirar muhiim ah ka socdeen. Sidoo kale waxay madaafiicdaasu sababeen inay ku dhaawacmaan suxufiyiin goobta ku sugnaa,\nkuwaas oo joogay waqtigaa barxada hore ee dhismaha Baarlamaanka.\nSida ay sheegayaan wararka ka imanaya magaalada muqdisho Laba Xildhibaan ayaa ku dhaawacmay madaafiicda, waxaana mid ka mida Xildhibaanada magaciisa lagu sheegay Sheekh Cabdi, halka aan magaciisa la xaqiijin xildhibaanka kale\nWaxa kale oo dhaawacyo soo gaadheen Weriyayaal xarunta Baarlamanka u tegay sidii ay war ugasoo tebin lahaayeen, iyadoo ay halkaa ka socdeen kulamo xaasaasi ah, maadaama uu jiro khilaaf wey khilaaf si weyn u hadheeyay madaxweynaha iyo Raysal wasaaraha dawlada Somalia. laakiin weriyayaasha ayaa la sheegayaa inuu soo gaadhay dhaawacyo fudud.\nKooxda Xarakada Al -Shabaab ayaa Caawa sheegatay masuuliyadda duqayntii cuslayd iyo madaafiicdii maanta lagu garaacay baarlamanka, sida ay Idaacadda Al- Shabaab ee fadhigeedu yahay Muqdisho baahisay, taas oo sheegtay in saraakiisha Shabaab ay weerarkaa gaysteen guulana ay ka gaadheen sida lagu sheegay warkaa.\nCiidamada AMISOM ayaa jawaab ka bixiyay Madaafiicda ay kooxda Al-shabaab ku weerareen guriga Baarlamanka oo ay ku shirayeen xildhibaanada DKMG, waxayna duqaynta jawaabta ciidamada AMISOM dhalisay in khasaare badani soo gaadho dadka shacabka ah ee aan waxba galabsan. Waxayna wararku sheegayaan in 20 qof oo Rayid ahi ku dhinteen duqayntaa maanta inta la ogyahay, iyadoo ay dhinteen tiro lagu qiyaasay 45 qof ay ku dhaawacmeen. Kadib markii ay ciidanka AMISOM Madaafiic kusoo garaaceen suuqa Bakaaraha iyo Wadada 30-ka ee magaalada Muqdisho.\nDad goob jog ahaa waqtigaa ayaa u sheegay shebekada wararka ee araweelonews inay madaafiicda AMISOM ku garaaceen halkaa xili ay goobahaasi saxmad ahaayeen, taas oo keentay khasaare badan oo dhimasho iyo dhaawac oo soo gaadhay dadka shicabka ah.\nDhinaca kale Baarlamanka Dowladda Federaalka KMG Soomaliya ayaa maanta go’aamiyay mudada ay Codka kalsoonida u qaadayaan Xukuumadda uu hogaamiyo Cumar Cabdi Rashiid Cali Sharmaake. kulan balaadhan oo ay kasoo xaadireen in ka badan sadex boqol oo xildhibaan ayay maanta ku yeesheen magaalada Muqdisho, kaas oo ay ku go’aamiyeen in maalinimada sabtida ah codka kalsoonida loo qaado xukuumadda.\nSida ay sheegayaan wararka aanu ka helay kulnkaa markii laysugu yimi hoolka Baarlamanka oo inta badan joogeen mudanayaasha taageersan Madaxweynaha ayaa la waayay shir gudoonkii, iyadoo aanay waqtigaa joogin gudoomiyaha koowaad ee Baarlamaanka iyo ku xigeenkiisu, balse in yar ka dib ayay mudanayaashu shir gudoon u doorteen Mudane C/laahi Sheekh Ismaaciil oo ka mid ah xubnaha Baarlamanka.\nHase yeeshee geba gebadii kulanka oo ay xildhibaanadu cod aqlabiyad ah isku raaceen in xukuumadu kalsooni soo weydiisato Baarlamanka ayuu madasha soo gaadhay C/weli Muudeey gudoomiye K/xigeenka koowaad, kaas oo ku dhawaaqay in Mooshinku sidaa ku ansaxay.\nDhinaca kale waxa jira warar sheegaya inuu maanta magaalada muqdisho soo gaadhay shariif Xasan Sheekh Aadan Gudoomiyaha Baarlamanka oo in Mudda ah ku maqnaa dalka dibadiisa, waxaana suurta gal ah inuu qayb ka noqdo khilaafka u dhexeeya madaxweyne Shariif iyo raysalwasaaraha, kaas oo cirka ku shareeran, iyadoo dadka ku dhow dhow Shariif Xasan Sheekh Aadan ishaarayaan inuu dhinaca raysalwasaaraha la safan doono.\nSi kastaba ha ahaatee muranka iyo khilaafka dawlada taagta daran ayaa maraya halkii ugu xumayd, iyadoo ay shacbiga magaalada muqdisho deris la noqdeen madaafiicda kooxaha iyo quwadaha shisheeye ee ku loolamaya halkaa oo galaafta kumanaan qof noloshooda. Haweenayda Kaaliyaha Xog-hayaha Guud ee Qaramada Midoobay, isla markaana ah ku xigeenka Komishanka Xuquuqal isaanka ee Qaramada Midoobay oo lagu magcaabo, Mme Kyung-wha kang oo booqasho ku tagtay Somalia maalmihii lasoo dhaafay ayaa si weyn u canbaaraysay madaafiicda dadka shicibka ah ay ku garaacaan ciidamada AMISOM iyo kuwa dawlada ku meel gaadhka ah, taas oo sheegtay inay warbixin rasmi ah kasoo saaray marka ay ku laabato Geneva.


WAX KA BARO XANNUUNKA DHIIG-KARKA\nW/Q MAXAMED SHUCAYB AXMED |\nW/Q MAXAMED SHUCAYB AXMED\nCudurka dhiig-karka waa cudur joogta ah oo kamid ah cudurada u gogol xaadha xaaladaha caafimaad ee dilaaga ah sida wadna istaga (heart attack), maskax oo dhiig-furmo (stroke), kelya oo fadhista(kidney failure), cudurada xididada dhiiga sameeya (vascular diseases), iyo sidoo kale xaalado kale oo cul-culus, hadaba qeybta koobaad ee maqaalkan waxaan ku eegi doonaa waxa uu yahay cudurkan, calaamadihiisa, iyo waxyaabaha sababa ama keeni kara.\nSidoo kale haduu alle idmo qeybta labaad waxaan ku eegi doonnaa habka loo daweeyo iyo talooyin muhiim ah oo ku socda bukaanka qaba cudurkan, talooyinkaas oo khuseeya nolol maalmeedkooda.\nWAA MAXAY DHIIG-KARKU?\nCadaadiska dhiiga ama pressure ka dhiigu waxa uu ku xidhan yahay hadba awooda uu wadnuhu ku shaqaynayo, hadii si kale loo sharaxano waa marka dhiiga wadnuhu tuurayo ama ka imanayaa ee waraabinya dhamaan xubnaha jidhka intiisa kale uu cadaadis badan oo aan caadi ahayn kusoo tuurayo dhiiga sidoo kale waxa dhiigarka lagu qeexi karaa marka cadaadiska dhiiga ee halbowlaha wadnuhu (arterial blood pressure) ay ka sareeyaan heerka caadiga ah ama la aqbali karo ee u dhaxeeya 120—140 mmHg oo kor ah (systolic), iyo 80-90 mmHg oo hoos ah (diastolic), kor iyo hoos ama systolic iyo diastolic waxey ka tarjumayaan labada xaaladood ee uu wadnuhu maro had iyo jeer, oo kala ah marka uu wadnuhu isku soo ururayo si uu u saaro ama u tuuro dhiig, xaaladaas soomaalidu waxey u taqanaa sarre ama “kor” cadaadiskeeduna waa 120, halka marka uu kala baxo wadnuhu ee dhiigu soo galayao iyadna somalidu waxay u taqaana “hoos”, cadaadiskeeduna waa 80. eray bixinta kor/hoos waxey ka timid akhrinta nambarada, laakin xidhiidh lama laha eray bixinta saxda ah. Hadaba heer-korka dhiiga waxaa loo qeybiyaa afar qeybood oo kala ah inagoo ka qiyaas qadanayna laba qaybood oo kala ah.\n1. Systolic blood pressure Cadaadiska sare oo ah marka wadnuhu isku soo ururo ama jiidmo ee isla markaana dhiiga tuurayo,\n2. Diastolic blood pressure Cadaadiska Hoose waa marka uu wadnuhu soo karaar qaadanyo, ama nasanayo ee dhiig cusub qaadanayo si uu pump gareeyo.\n1. CAADI (NORMAL): oo ah 120 kor ah, iyo 80 hoos ah.\n2. DHIIG-KAR KAHOREEYE (PREHYPERTENSION): oo ah 120-140 kor ah, iyo 80-90 hoos ah, caadaadiskan nocan ahi ma aha dhiig kar, gaar ahaan dadka dhalin yarada ah waa wax caadi ah, laakin dadka waaweyn marka cadaadiska dhiigooda uu heerkan yimaado waxaa looga baqaa dhiigkar, waxaana loo yaqaanaa pre-hypertension stage, ama marxalada dhiig-kar ka horeysa.\n3. MARXALADA 1-AAD EE DHIIG-KARKA: oo ah marka cadaadis dhiigu uu ka sareeyo 140-160 kor ah, iyo 90-100 hoos ah\n4. MARXALADA 2-AAD EE DHIIG-KARKA: oo ah wixii ka badan 160 kor ah, iyo 100 hoos ah, xaladani waa xaalad digniin ah, hadii aan cadaadiska dhiiga bukaankana hoos loo soo celin wuxuu halis ugu jiraa xaalado kale oo cul-culus.\nDhiig-karka waxaa loo kala qeybiyaa laba qeybood oo kala ah mid bilaw ah oo ka dhashay sababo dhaxal ah ama deeganka uu ku nool yahay waxyaabo ay ku sababeen oo anay jirin wax la’og yahay oo sababay waxana loo yaqana (primary hypertension), waa kan ugu badan qiyaast ahaan xanuunka dhiigkarka waxana lagu qiyaasa 90%, halka nooca labaad sababtaan xaalado caafimaad oo kale sida buurnida cuntoyinka iyo jimicsi la’aanta iyo sigaarka (secondary hypertension) ama xaalado kale oo ku dhaca kelyaha xididada, wadnaha, iyo hab-maamulka dheecanada jidhka\nHadaba waa maxay sababta uu xanuunkani halista weyn ugu yahay adamaha sida la og yahay dhiig-karku waa cudur culus marka cadaadiska dhiiggu sareeyo ama dhiig kar jiro, wadnahaagu waa inuu u shaqeeyo si ka xoog badan intii caadiga ahayd si uu dhiigga u dhaqaajiyo oo u gaadhsiiyo dhamaan xubnaha jidhka oo dhan.\nInta badan dhiig-karku waa cudur shibane ah waana sababta keentay in laguba naaneyso “Dilaaga Aamusan” (silent killer) bukaanada qaar waxey qabaan sanado badan iyagoon dareensaneyn, in badan oo kalena waxabay ku war helaan iyagoo maraya baadhitaano guud halka qaarkoodna kuba waabariistaan wadno xanuun iyo wixii la mid ah iyagoon ogeyn waxa sababay in uu yahay dhiig-kar, balse waxaa jira calaamado mararka qaar la arko waxaana kamid ah madax-xanuun gaar ahaan qeybta dambe ee madaxa, warareer, araga oo wax iska badalaan, barar, iyo mararka qaar suuxdin. laakin calaamadahaas ma aha kuwo dhamaantood lala xidhiidhiyo dhiig-karka waxaana la sheegaa in qaarkood ay yihiin xaalado nafsiyan (psychological) ugu dhaca dadka ogaaday in ay dhiig-kar qabaan. Dhanka kale dhiig-karku hadii uu yahay secondary oo uu la xadhiidho xaalad kale oo caafimaad waxaa la socon kara caalamado kale oo la xidhiidha hadba nooca xanuun ee ku sababay dhiig-karka sida:\n• Dareenka gacmaha ama lugaha oo taga ama lawaayo ( numbness)\n• dhiig sanka ka yimaada ama qufac dhiig wata (epistaxis. Hymoptysis)\n• Neef aad ukhtar ah oo qofka qabata.\nMAXAA SABABA DHIIG-KARKA?\nMarka laga tago secondary hypertension oo ay sababaan cuduro kale, boqolkiiba sagaashan (90%) lama oga waxyaabaha sababa dhiig-karka, balse waxaa jira dhaxal-sidayaal (genetic) iyo xalado deeganka la xidhiidha (environmental factors) oo isku tagay ayaa loo aaneeyaa sababahan :\nDhaxal: qoyskaaga hadii uu dhiig-karku ku jiro, fursada in uu kugu dhoco waa laba jibaar marka loo eego dadka kale ee aan asal u laheyn cudurkan, (sababtuna ma cada).\nIsir: dhiig-karku wuxuu ku badan yahay dadka madowga ah marka loo barbar dhigo dadka cadaanka ah, (sababtuna ma cada)\nDa’da: dhiig-karka wuxuu ku badan yahay dadka da’da ah,wuxuuna si gaar ah ugu badan yahay raga.\nBuurnida: mar kasta oo misaankaga baruureed badan yahay, wadnahaagu wuxuu u baahanayaa in uu awood dheeraad ah u isticmaalo sidii uu jirka ku wada gaadhsiin lahaa dhiig taasina waxay kordhisaa kor u kaca cadaadiska dhiigaaga.\nJimicsi La’aanta: jimicsi la’aanta waxaa lala xidhiidhiya sababaha dhaliya ama uga dara dhiig-karka.\nSigaarka ama Tubakada: kaliya ma aha in maadooyinka ku jira ay kor u qaadayaan cadaadiska dhiiga balse sidoo kale waxay dhaawacayaan xididada taasoo keeneysa in ay adkaadaan islamarkaane yaraadaan.\nCUSBADA: Sida caadiga ah cusbada iyo biyaha ku dheeraadka ah jidhka waxa saara kelyaha oo kaadida ku dara, balse qofku hadii uu qaato milix badan oo anay kelyuhu saari Karin, wuxuu jidhku u baahdaa in uu sidoo kale biyaha dib uga soo nuugo kelyaha si uu u saxo dheeli-tirka milixda iyo biyaha, taasoo sababta in biyo badan iyo milix ay aheyd in jidhka laga saara ay dib ugu soo noqoto, taasoo sababta in dheecaanka ku jira gudaha xididada ay ka bataan sidi caadiga aheyd, waxaana ka dhalanaya arimahaasoo idil in uu kor u koco cadaadiska dhiiga.\nAlCOHOL /KHAMRADA: khamrigu waxay dhaawaceysaa xididada, waxayna kor u qaadeysaa heer dhiiga.\nWALWALKA: Bini’aamku marka uu walwalsan yahay jdhkiisu wuxuu ku jiraa xaalad heegan ah, taasoo macnaheedu yahay in garaaca wadnuhu kor u kaca dhiig badana uu tuuro wadnuhu xididada jidhka ee dhiiga qadana ay cidhidhi noqdaan, arimahan waxaa sababa hormoono uu jidhku soo daayo waqtiga walwalka, hadaba lama hubo in walwalku abuuro dhiigkarka joogta ah, balse waxaa la hubaa in uu kor u qaado cadaadiska dhiiga si ku meel gaadh ah, isla markaana uu ku kiciyo qofkii hore u qabay, balse hadii uu bato ama uu soo laalaabto wuxuu isku badali karaa mid joogta ah.\nCUDURADA QAAR: sida sonkorta ama macaanka, Chronic Kidney diseases Cuduro ku dhaca xaga kalyaha Diseases of kidney blood vessels, xanuuno ku dhacay Xidada kalyaha. Hormonal dis orders (Khalkhal xaga dheecamada jidhka), Tumors ( fiixaha ama buroyinka cancerka).\nUURKA: dhiig-karka ku dhaca haweenka uurka leh aad ayuu u badan yahay, waana mowduuc weyn oo mudan in gaar looga hadlo.\nSidoo kale marka la garanayo waxa sababa xanuunkan waxa kale oo loo sababayn karaa sababahan.\nHadaba aynu is weydiino cudurkan sida loo maareeyo ? Maxaase looga baahan yahay qofka qaba in uu noloshiisa ka badalo, arimahaa oo idil waxaan ku wada ogaan doonnaa maqaalkeena xiga insha’allaahu tacaaa.\nHABKA LOO CABIRO DHIIG KARKA AMA DHIIGABA\nDhiigkarka waxaa in ta badan lagu cabiraa cabirka (millimeters of mercury mm).\nInta badan waxaa laysku raacsan yahay in 120/80 yahay caadiga,\nHadii cabirka dhiigu dhawr jeer oo kala duwan uu noqodo ama ku dhawaado\n140/90 waxaad u baahan tahay in aad dhakhtar la xidhiidhid.\nAma shaybaadho caafimaad oo ay ka mid yihiin, iyo qalabka caafimaad ee ay ka mid yihiin:\nDhiiga kalyaha Kidney function test (urea.creatinine),\nkaadi (Urine analysis),\nCabirka wadnaha (ECG AMA EKG) IWM.\nHa lagaa soo cabbiro cadaadiska dhiigga. Dhakhtarkaaga ayaa kuu sheegi doona haddii aad qabtid dhiig kar ama cadaadis dhiig oo sareeya. Cadaadiska dhiig ee la rabo waa 120/80. xitaa haddii cadaadiska dhiigaagu ku siman yahay tirada la rabo, ha lagaa cabbiro ugu yaraan hal mar sannadkii.\nXukunka la wareeg: raac talaabooyinka lagu yareynayo cadaadiska dhiiggaaga haddii uu aad u sareeyo. qaad imika talaabooyinka aad caafimaad ku heli karto, si hadhow aanuu kuugu dhicin dhiig kar ama cadaadis dhiig oo sareeya. si aad uga badbaadid dhiig kar:\nHigso miisaan caafimaad leh : Isku day inaanuu kugu soo kordhin miisaan dheeraad ahi. Iska yaree miisaanka haddii miisaankaagu sareeyo. Isku day inaad si tartiib ah miisaanka u lumisid, qiyaastii nus rodol ilaa 1 rodol todobaad kasta ilaa aad ka gaadheysid miisaan caafimaad leh.\nNoqo qof firfircoon maalin kasta. Waa aad socon karta, ciyaari kartaa ha ahaate kubad ciyaar dhaqameed iyo ciyaraha kaleba, waxaad kale oo isticmaali kartaa salaanka ama jaranjarada dhismayaasha ama waxa kale oo aad sameyn kartaa firfircooni kasta oo aad jeceshahay.\nYaree milixda iyo soodhiyamka aad ku isticmaashid karinta cuntada. iibso cuntooyinka lagu dul qoray “ma laha soodhiyam” (sodium free), “soodhiyam yar” (low sodium) ama “soodhiyam la yareeyay” (reduced sodium). Miiska cuntada ka qaad weelka milixda. – jooji khamriga iyo balwadaha xun ee diintu xarantinimaysay sidoo kale dumarka uurka lihi waa inaanay cabbin wax alcohol ah . Haddii aad leedahay cadaadis dhiig oo sareeya ama dhiig kar, ha joojin halganka wax-ka-qabashada. qaad talaabooyin waxana suurogal ah inaad xakameysid ama yareysid cadaadiska dhiigga ee sareeya ama dhiig karka aad qabtid.\nHalisaha uu sababi karo xanuunka dhiig karku hadaan la daweyn\nXanuunka dhiig karka haddii aan la daweyn ama aan la kantaroolin waxa uu korrdhin karaa suurtogalnimada ah inuu kugu dhaco:\nxidid dhiig oo maskaxda ka xidhma sababana faalig ama qalal\ndhibaatooyin kelyaha ku dhaca sida kelyaha oo shaqada gaba\ndhibaatooyin indhaha ku dhaca indhaha oo aad beesho\ndhimasho – wadne istaag\nIyo dhibaatooyin kale oo badan


Xubno katirsan labada gole ee dowladda, maamulka gobolka Nugal, kan degmada Garowe iyo shacab tiro badan ayaa ka qayb galay salaadda ciidda, waxaana halkaasi dadweynaha kula hadlay mas'uuliyiin katirsan dowladda.\nSheekh Maxamud aw-Yusuf oo kamid ah culimaa'uddiinka Puntland, ayaa shacabka faray inay gutaan waajibaadkooda diiniga ah isagoo ugu baaqay inay badiyaan sadaqada islamarkaana la is-cafiyo.\nGuddoomiyaha gobolka Nugal, Cumar Cabdullaahi Faraweyne, ayaa goobta ka shaaciyay sharci uu sheegay inay xukuumaddu meel-marisay kaas oo ka hadlaya tahriibka, wuxuuna sheegay in qofkii lagu qabto isagoo arrintaasi faraha kula jira lagu qaadi doono xukun ciqaabtiisu gaarsiisantahay 3-sano, halka uu tilmaamay in hatida lagala wareegi doono.\nIslaan Ciise Islaan Maxamed, ayaa shacabka muslimiinta ah u diray hambalyo ku aadan maalinta ciidda, wuxuuna shacabka Somaliyeed ALLE uga barayay inuu dhibka ka dulqaado, wuxuuna ku baaqay in la joojiyo colaadda ka dhex-taagan beelaha wada daga gobolka Sool.\nMadaxweyne ku-xigeenka Puntland Cabdixakiim Cabdullaahi Xaaji Cumar Camey, ayaa ka hadlay colaadda gobolka Sool, wuxuuna ugu baaqay in arrintaasi ka waantoobaan, isagoo sheegay inay adagtahay xakamaynta colaadda labada beelood oo xusay inay yihiin dad muddo dheer ood-wadaag ahaa.\nCamey, ayaa sidoo kale hambalyo u diray shacabka Puntland, wuxuuna EEBBE ka baryay in sannadkan kiisa kale ku gaarsiiyo nabad-galayo.\nMaanta oo Arbaco ah ayaa dunida muslimka ah si weyn looga ciiday, waxaana magaalada Garowe laga dareemayay xuska ciidul Fidriga.\nPuntland 08.06.2016. 13:05\nGAROWE- Suuqyda qudaarta magaalo madaxda Puntland ee Garowe, ayaa laga dareemaya sare u kac dhanka maciishadda daruuriga ah gaar ahaan Khudradda cagaaran, waxaana arrintaasi sababay sida naloo sheegay fatahaadda wabiga Shabeelle ee magaalada Baladweyne xarunta ...\nKorneyl Jimcaale "Ciddii shacabka laynaysa waxaan u arkaynaa Al Shabaab"\nPuntland 07.05.2016. 13:48\nGarowe: Arday dhibco sare keenay oo la abaalmariyay\nPuntland 30.07.2016. 14:59


Shiinaha Kuleyliyaha tooska ah ee elektromagnetic/gaaska Soosaarayaasha iyo alaab-qeybiyeyaasha |INCHOI\nKuleylinta tooska ah ee korantada/gaaska kuleyliyaha Multi-Shaft walaaqaya/kariyo\nTilmaamaha Waxqabadka:1. Si toos ah u walaaqaya shafka badan ee shiilan iyo shiilan (maqaarka wax kicinaya ayaa rogi kara oo rogi kara);2. Si fudud loo shaqeeyo (jidhka digsiga waa la leexin karaa, walxahana waxaa lagu shubaa awoodda hydraulic);3. Waqti fiican oo shiilan;4. Isku qas / isku dar si isku mid ah;5. Kuleyliyaha korantada waa badbaadinta tamarta iyo ilaalinta deegaanka, badbaadinta korontada marka la barbar dhigo kuleyliyaha caadiga ah ee korantada Saliidda, kululaynta si dhakhso ah, heerkulkana waa la xakameyn karaa;6. Digsiga gudaha iyo dibaddaba wuxuu ka samaysan yahay bir aan lahayn, qurux badan, qaab dhismeed iyo si sahlan loo nadiifiyo.\nWaxay ku habboon tahay karinta iyo shiilan khudaarta kala duwan, hilibka kalluunka, xashiishyada, daawooyinka iyo agabyada kale.Waxaa si weyn loogu isticmaalaa cunto karinta, habaynta cuntada, wax soo saarka dawooyinka, alaabta braised, diyaarinta xashiishka, cuntooyinka fudud, dubista iyo warshadaha kale.Waxa kale oo loo isticmaali karaa ketchup.Shiilidda alaabta viscosity sare leh sida maraqa hilibka lo'da iyo alaabta dheriga kulul ayaa ah qalab wanaagsan oo loogu talagalay diyaarinta cuntada si loo horumariyo tayada, loo gaabiyo waqtiga, loona wanaajiyo xaaladaha shaqada.\nKuleylku waa dhakhso, heerkulkuna waa la hagaajin karaa;dheriga waxaa ku jira laba heerkulbeeg oo cabbiraya heerkulka jidhka dheriga iyo heerkulka cuntada siday u kala horreeyaan.\nKumbuyuutarrada saxda ah ee xakamaynta heerkulka tooska ah iyo muujinta heerkulka, dejinta otomaatiga ah, qaylo-dhaan otomaatig ah marka wakhtiga ama heerkulka la gaaro, tignoolajiyada farsamaynta way fududahay in la xakameeyo, habka diyaarinta cunnada ayaa leh dib-u-celin wanaagsan, tayo wanaagsan, iyo xasillooni dheeraad ah;\nSababtoo ah kicinta meeraha ayaa loo isticmaalaa, cuntada la warshadeeyay kuma dhejin doonto digsiga, mana samayn doonto burooyin ama kookaha;saliid yar ayay isticmaashaa wayna fududahay in lagu shaqeeyo.Hadhaaga habka shiilan ma fududa in lagu dhejiyo digsiga oo si sahlan loo nadiifiyo.\nMakiinada shiilan ee badan waxay isticmaashaa kuleyliyaha korantada sida isha kulaylka (kuleylka gaaska sidoo kale waa la isticmaali karaa).Makiinada shiilan ee isku dubaridka badan waxay leedahay sifooyin kuleyl weyn, hufnaanta kulaylka sare, kuleylinta labbiska, waqti yar oo dareere ah, iyo xakamaynta fudud ee heerkulka kuleylka.Jirka dheriga gudaha (dheriga gudaha) waxa uu ka samaysan yahay bir aan lahayn, kuna qalabaysan xoqida tetrafluoroethylene, Schneider PLC.Muuqaal qurux badan, rakibid fudud, hawlgal ku habboon, ammaan ah oo la isku halleyn karo.\nMashiinka oo dhami waxa uu leeyahay tignoolajiyada alxanka heersare ah, alxanka jiingadaha oo aan kala go 'lahayn, muuqaal cad, dalool la'aan, iyo muuqaalka quruxda badan ee alaabta.\nNidaamka isku-dhafka meeraha-madaxa badan-madaxa badan leh, iyadoo la adeegsanayo isku-dhafka kacaanka iyo wareegga, maaddada waa la kiciyay oo si siman loo kululeeyaa.Qeybta hoose ee dheriga waa la xoqay oo lagu walaaqay 360 darajo iyada oo aan la hayn cidhifyo dhintay si loo hagaajiyo midabka iyo dhadhanka alaabta.\nJirka dheriga gudaha iyo dibadda iyo qaybaha taabashadu waxay ka samaysan yihiin 304 bir ah, taas oo fudud in la nadiifiyo oo buuxisa shuruudaha nadaafadda cuntada.\nDaabka kicinta ee loogu talagalay iyo daabka kicinta ayaa ka samaysan PTFE xoog badan, kulayl u adkaysta iyo heerkulka sare, aan sun ahayn, oo buuxiya shuruudaha wax soo saarka cuntada.\nxoqiddu waxay leedahay heer aad u sarreeya oo ku dheggan jirka dheriga, iyo xoqitaanka hoose waa mid aad u qoto dheer, iyo ifafaale ku dheggan dheriga ma fududa inay dhacdo.\nKu qalabaysan dab-demiye tamar-badbaadin ah oo gaar ah, gubasho buuxda, hufnaanta kulaylka sare, badbaadinta tamarta iyo ilaalinta deegaanka, oo lagu rakibay qalabka dahaarka kulaylka u adkaysta, isticmaal tamar-badbaadin badan, waxtarku wuxuu gaari karaa in ka badan 70%.\nHore: Uumiga/gaaska/korontada/electromagnetic kuleylinta Planetary walaaq-kariye/shiil\nXiga: Dib u soo celinta hawada iyo hawada\nMashiinka Isku-dhafka Makiinada\nTefal Multi Cooker Oo Walaaq\nMashiinka duubida hilibka tumbler\nKala saara lafta kalluunka\nQorshaha kuleylka uumiga/gaaska/korontada/electromagnetic...\nMEESHA HILIBKA GOOYNTA & GARGAAR


Miisaaniyadda dalka oo maanta baarlamaanka loo bandhigaya | Star FM\nHome Wararka Kenya Miisaaniyadda dalka oo maanta baarlamaanka loo bandhigaya\nMiisaaniyadda dalka oo maanta baarlamaanka loo bandhigaya\nWasiirka wasaaradda maaliyadda iyo qorsheynta howlaha qaranka Mr. Ukur Yatani ayaa lagu wadaa inuu maanta baarlamaanka ka hor akhriyo qiyaasta miisaaniyad sanadeedka dowladda.\nShalay ayay ahayd markii baarlamaanka la hor geeyay warbixin uu soo saaray guddiga maaliyadda iyo qoondeynta miisaaniyadeed ee uu guddoomiyaha ka yahay xildhibaanka deegaanka Kieni ee ismaamulka Nyeri Kanini Kega .\nWaxaa warbixinta lagu soo jeediyay in baarlamaanka loo qoondeeyo miisaaniyad dhan 37.9 bilyan halka xubnaha guddigan ay ku talinayaan in waaxda garsoorka ay sanadkan hesho 17.8 bilyan oo shilin.\nSidoo kale wasaaradda maaliyadda waaxyaheeda qaabilsan badbaadinta bulshada iyo deegaannada ay inta badan abaaruhu saameeyeen ee loo yaqaano ASAL ayaa laga dalbaday in ay isku duba ridaan barnaamijyada ay dowladda dhexe ku taageerto waayeellada iyo shakhsiyaadka dhibaatooyinka u nugul si warbixin dhameystiran looga soo saaro.\nPrevious articleDHAGEYSO:Wafdi ka socdo laanqayrta cas ee Kenya oo gaaray Dadaab\nNext articleMaraykanka oo 500 oo milyan oo ah daawooyinka COVID19 ugu deeqaya 100 waddan


AKHRISO: Q/3-aad dhacdooyinkii ugu waa weynaa Soomaaliya 2017\nWednesday January 03, 2018 - 11:57:56 in Wararka by Mogadishu Times\nAkhristiyaasheena sharafta leh ee ku xiran Page-kaRadiorisaala.comamaRisaala.net,waxaan halkan idin kugu soo gudbineynaa dhacdooyinkii ugu waa weynee ee Soomaaliya sanadkii tagay 2017. maanta waa weybta 1-aad Saddexda bil ee kala ah July, August, iyo\nAkhristiyaasheena sharafta leh ee ku xiran Page-kaRadiorisaala.comamaRisaala.net,waxaan halkan idin kugu soo gudbineynaa dhacdooyinkii ugu waa weynee ee Soomaaliya sanadkii tagay 2017. maanta waa weybta 1-aad Saddexda bil ee kala ah July, August, iyo September.JULY\nIsniin, July, 03, 2017Ra’iisul xukuumada Soomaaliya Xasan Cali Kheyre, oo tagay magaalada Addis Ababa ee dalka Itoobiya, ayaa sheegay in ay ku guuleeysteen in Itoobiya ay ka soo daayaan 120 maxaabiis Soomaaliyeed ah.\nWar kooban oo la soo dhigay barta uu Twitterka ku leeyahay ra’iisal wasaaraha ayaa lagu sheegay arintan ku saabsan maxaabiista lagu soo wareejiyay dowladda Soomaaliya.\nKhamiis, July, 06, 2017War ka soo baxay wasaaradda amniga gudaha dowladda federaalka Soomaaliya ayaa lagu amray shirkaddaha gaarka loo leeyahay in sida ugu dhaqsiyaha badan u soo diiwaangaliyaan ilaaladooda.\nWarkan oo uu ku saxiixnaa wasiirka wasaaradda amniga Maxamed Abuukar Isloow ayaa lagu sheegay in mudo ku siman 30 cisho ku soo diiwaangaliyaan ilaaladooda gaarka ah.\nSabti, July, 08, 2017Ciidamada amniga dowladda dalka Koonfurta Suudaan ayaa u soo gacan-galiyay dowladda Soomaaliya Tahriibiye xiriir dhaw la lahaa Magafayaasha dalka Liibiya ee ka ganacsada tahriibayaasha.\nArbaco, July, 19, 2017316 qof oo muwadiniin Soomaali ah oo ku noolaa dalka Yeman ayaa dib ugu soo noqday dalka Soomaaliya, sida ay sheegtay Hay’adda Socdaalka iyo soogalootiga Qaramada Midoobay ee IOM.\nHay’adda ayaa sidoo kale sheegtay in 4 maalmood gudahood Soomaalidaasi ay soo gaareen gudaha dalka Soomaaliya.\nJimco, July, 21. 2017Xoogag ka tirsan Al-shabaab ayaa weerar culus ku qaaday deegaanka Farlibaax ee gobolka Hiiraan iyaga oo dil iyo afduub u geystay shaqaale ka tirsanaa hay’ad samafal.\nGoob joogayaal ayaa sheegay in ilaa saddex dumar ah u shaqeynayay hay’ad maxali ah oo ka shaqeysa arimaha miino baarista ay horay u sii kaxeysteen dagaalayanada weerarka soo qaaday, halka qof kalana ay toogasho ku dileen.\nSabti, July, 22, 2017Xildhibaannada baarlamaanka Soomaaliya ayaa fadhi ay ku yeesheen xaruntooda magaalada Muqdisho waxaa ay ku diideen go’aan horay uga soo baxay maxkamada sare ee dalka oo ahaa in dib loogu laabto doorashada saddeed kursi oo khilaaf uu ka jiray.\nArbaco July, 26 2017Iska hor imaad ka dhacay Tiyaatarka Qaranka oo u dhaxeeyay Ciidamada Nabad Suggida iyo Ciidanka Militariga ayaa waxaa ku dhintay Sarkaal NISA ka tirsanaa oo lagu magaacbi jiray Ciise Jiijiile iyo afar ka mid ah ilaaladiisa.\nKhamiis, July, 27, 2017Dadweyne ka careysan dilka sarkaal ka tirsanaa nabad-sugida Soomaaliya oo ku dhintay iska horimaad magaalada Muqdisho ku dhaxmaray ciidamada dowladda ayaa xiray waddada Maka Al-Mukarama.\nDadka oo isaga kala yimid xaafaddaha magaalada Muqdisho ayaa gubayay Taayaro, iyaga oo sidoo kalana dhagaxnaan ku xiray waddada, taasoo hakad ku keentay isku socodkii gadiidka.\nTalaado, July, 28, 2017Taliska ciidamada Mareykanka Africa ee AFRICOM Qoraal ka soo baxay waxaa lagu sheegy in ciidamada Mareykanka oo garab ka helaya ciidamada dowladda Soomaaliya ay Duqeyn la beegsadeen xoogag ka tirsan Ururka Daacish, kuwaa oo ku dhuumaaleysanaya deegaanno ka tirsan Puntland.\nSaraakiisha Miliytariga Mareykanka ayaa xaqiijiyay sida ku cad Qoraalkooda in duqeyntaasi lagu dilay horjooge ka tirsanaa Kooxda Daacish ee bartilmaameedka uu ahaa.\nIsniin, July, 31. 2017Dowladda Federaalka ee Soomaaliya ayaa sheegtay in howlgal lagu dilay Cali Mohamed Xuseen (Cali Jabal), oo sida ay sheegtay mas’uul ka ahaa qorsheynta dilalka iyo Qaraxyadii ka dhacay magaalladda Muqdisho.\nKhamiis, Augusto 10, 2017Inta la xaqiijinayo 20 ruux ayaa ku dhimatay tiro intaa ka badanna waa ay ku dhaawacmeen dagaal culus oo deegaanka Abal ee gobolka Bakool ku dhaxmaray xoogag ka tirsan Al-shabaab iyo maleeshiyaad daacad u ahaa Mukhtaar Rooboow Abuumansuur.\nMaalin Axad ah, Augusto 13, 2017Waxaa garoonka diyaaradaha Aadan Cadde ee magaalada Muqdisho ka soo degtay diyaarad siday Sheekh Mukhtaar Rooboow Cali Abuu Mansuur oo ka soo duushay degmada Xuddur.\nMukhtaar Rooboow ayaa la sheegay in ay socdaalkiisa waxaa ku wehlinayay wasiirkii gaashaandhiga Soomaaliya C/rashiid Cabdullaahi Maxamed iyo saraakiil ka tirsan hay’adda nabad-sugida Qaranka.\nMaalin Isniin ah, August, 14, 2017Xildhibaano gaaraya 68 Mudane oo ka tirsan Baarlamaanka Hirshabeelle ayaa sheegay in ay xilkii ka qaadeen Cali C/laahi Cosoble oo ahaa Madaxweynihii Hirshabeelle, kadib markii ay ku eedeeyeen wax qabad la’aan.\nMaalinTalaado ah, Augusto, 15, 2017Waxaa magaalada Muqdisho kula hadlay warbaahinta Mukhtaar Rooboow Cali Abuu-Mansuur oo horay u soo noqday ku-xigeenka Amiirka Ururka Al-shabaab, hasse ahaatee sheegay in uu shan sano ka hor isaga tagay Al-shabaab.\nMukhtaar Rooboow ayaa uga mahad celiyay shacabka Soomaaliyeed iyo dowladda federaalka sida loogu soo dhaweeyay magaalada Muqdisho.\nMaalin Jimco ha. August, 18, 2017Kooxo hubeysan ayaa Magaalada Muqdisho waxa ay ku dileen Guddoomiyihii Guddiga Garsoorayaasha xiriirka kubada cagta Soomaaliyeed Cusmaan Jaamac Diraac.\nDiraac oo sidoo kale xubin ka ahaa xiriirka kubada cagta ayaa dilkiisa waxa uu si gaar ah uga dhacay xaafada Xamar Bile ee degmada Wartanabada, waxaana la toogtay isaga oo ka soo baxay Masjidka.\nMaalin Isniin ah, Augusto, 21, 2017Madaxweynaha dowlad gobolleedka Galmudug Axmed Ducaalle Geelle Xaaf ayaa ku dhawaaqay golle wasiiro ka kooban 52 xubnood\nMadaxweyne Xaaf ayaa ku dhawaaqay 22 wasiir, 22 wasiir ku-xigeen , Sideed wasiiru-dowle kuwaa oo isku darka noqday 52 wasiir.\nMaalin Jimco ah, Augusto, 25, 2017Duqeyn diyaaradeed oo Diyaaradaha Mareykanka ay ka fuliyeen tuulo u dhow deegaanka Bariire, ayaa waxaa lagu dilay 10 qof oo beeraley ah.\nMeydadka dadkii ku dhintay duqeynta ayaa la keenay magaalladda Muqdisho, waxaana sidoo kale duqeynta ku dhaawacmay laba qof oo kale.\nTalaado, Augusto, 29, 2017Sida lagu daabcay wakaalada wararka ee Ethiopia Observer, dowladda Soomaaliya ayaa gacanta u galisay Itoobiya sarkaal sare oo ka tirsanaa Jabhada ONLF.\nAbdikarim Sheikh Muuse ‘’Qalbi Dhagax’’ ayaa lagu qabtay magaalada Cadaado oo qiyaastii 500km u jirta magaalada caasimada ah ee Muqdisho/\nMaalin Arbaco ah, September, 06, 2017Kaddib kulan saacado badan qaatay oo ay Muqdisho ku yeesheen xubnaha gollaha wasiirada xukuumada Soomaaliya ayaa ugu danbeyntii laga soo saaray in Cabdikariin Muuse Qalbi-Dhagax ahaa xubin Argagixiso oo khatar ku ahaa amniga dalka.\nMaalin Isniin ah, September, 11, 2017Qarax xoogan ayaa ka dhacay inta u dhaxeysa Isgoysyada Sayidka iyo Dabka ee magaalada Muqdisho, Qarxaasi waxaa la xaqiijiyay in ay ku dhinteen 8 qof, halka sidoo kale ay ku dhaawacmeen tiro kale.\nMalin Sabti ah, September, 16, 2017Xildhibaanada Baarlamaanka maamulka Hirshabeelle ayaa Maxamed Cabdi Waare u doortay Madaxweynaha cusub ee Hirshabeelle, waxaana uu la tartamay Musharaxiin dhowr ah.\nMaalin Sabti ah, September, 16, 2017Weerar culus oo loo adeegsaday qaraxyo iyo hubka noocyadiisa kala duwan oo Al-shabaab ay ku qaadeen Ceel-Waaq kaddib ayeey u suurtagashay in ay la wareegaan guud ahaanba gacan ku heynta degmada.\nMaalin Talaado ah, September, 26, 2017Kulan magaalada Cadaado ay ku yeesheen mudanayaasha baarlamaanka Galmudug ayeey kaga dhawaaqeen ay kalsoonida kala noqdeen madaxweyne Axmed Ducaalle Geelle Xaaf.\nXildhibaannada oo kulan ku yeeshay mid ka mid ah Hoteellada Cadaado ayaa sheegay in 52 Xildhibaan ay xilka ka qaaday Madaxweyne Xaaf.\nMaalin Arbaco ah, September, 27, 2017Dabley hubaysan oo wadatay gaari yar ay ku rasaaseeyeen gaari kale oo marayay agagaarka Via Roma Degmada Xamar weyne ee Gobolka Banaadir.\nGaariga la rasaaseeyay oo nuuciisa uu ahaa SURF ayaa waxaa saarnaa laba ruux, kuwaasi oo kala ahaa xoghayihii Ururka hwaeenka Qaranka iyo wiilka guddoomiyaha Ururka haweenka Qaranka Batuulo Axmed Gabale.\nJimco, September, 29, 2017Weerar saf mar ah oo ay Al-shabaab ku qaadeen saldhig ciidamada dowladda Soomaaliya ay ku lahaayeen deegaanka Barriire ee gobolka Shabeellaha hoose.\nWeerarkan oo markiisii hore ku bilaawday gadiid laga soo buuxiyay walxaha qarxa ayaa lagu qaaday saldhiga ciidamada dowladda Soomaaliya ugu weyn oo ay ku leeyihiin deegaanka Barriire sida ay sheegeen goob joogayaal.


Ruushka oo ku Celiyay Digniintiisa ku aadan Sweden iyo Finland ee ku biirista NATO\nHomeWararka CaalamkaRuushka oo ku Celiyay Digniintiisa ku aadan Sweden iyo Finland ee ku biirista NATO\nApril 21, 2022 Wararka Caalamka, Wararka Finland, Wararka Maanta, Wararka Sweden 0\nRuushku wuxuu ka digay, maanta mar kale cawaaqibka ka iman kara Finland iyo Sweden ku biirista Ururka NATO ee Waqooyiga Atlantic.\n“Ruushka waxa uu digniino kala duwan u diray dalalka Sweden iyo Finland oo ku saabsan cawaaqibka ka dhalan kara ku biiritaankooda NATO,” ayay tiri Maria Zakharova oo u hadashay wasaaradda arrimaha dibadda Ruushka.\nSi walba waa nalooga digay, hadday tahay mid guud ama mid (isgaarsiin) oo labada dhinac ah. Way garanayaan, markaa wax la yaab leh ma jiraan. Wax walba waa lagu wargeliyay\nHoraantii, Wasaaradda Arrimaha Dibadda ee Ruushka waxay uga digtay Finland iyo Sweden cawaaqibka ka dhalan kara ku biiritaanka Ururka NATO ee Waqooyiga Atlanta ee xiriirka laba geesoodka ah iyo nidaamka amniga.\n“Sweden iyo Finland waa inay fahmaan cawaaqibka ka dhalan kara ku biiritaanka NATO ee xiriirka laba geesoodka ah iyo nidaamka amniga,” Zakharova ayaa ku tiri hadal ay soo saartay, iyadoo xustay in ku biiritaanka Sweden iyo Finland aysan u badneyn inay gacan ka geystaan xoojinta maqaamkooda caalamiga ah.\nZakharova waxay tixgelisay in “ku biiritaanka suurtagalka ah ee Sweden iyo Finland ee NATO ay halis gelinayso cawaaqib xumada xasilloonida gobolka waqooyiga Yurub.”\n14-kii Abriil, guddoomiye ku xigeenka golaha ammaanka ee Ruushka Dmitry Medvedev ayaa sheegay in Ruushka uu xoojin doono xuduudihiisa galbeedka haddii Sweden iyo Finland ay ku biiraan NATO.\n“Haddii Sweden iyo Finland ay ku biiraan NATO, dhererka xuduudaha dhulka ee isbahaysiga ee Ruushka ayaa ka badan labanlaaban, dabcan, waa inaan ilaalinaa xuduudaheena,” ayuu raaciyay.\n“Kiiskan, kama hadli doono xaaladda aan niyuukleerka ahayn ee badda Baltic, sababtoo ah waa in la soo celiyaa dheelitirka,” ayuu raaciyay.


Albeerkooyinka Cadaaladda: W/Q Ibraahim Qaasim – Geeska Afrika Newspaper | Hargeisa, Somaliland\nAlbeerkooyinka Cadaaladda: W/Q Ibraahim Qaasim\nAlbeerkooyin (huteelo hurdo) iyo cadaaladda markay noqoto waa laba aad u kala fog, balse cabirka maskaxdeena ayeynu la kaashan doonaa xidhiidhka uu qoraalkeenu ka dhaxaysiiyey.\nXukunka dawliga ah ee ay wadaagaan umadaha dalnimo sheegta, waxay dhigtaan xeer udub dhexaad uga noqda waayaha nolasha, siyaasada, dhaqaalaha ee xili kasta la soo darsa, Somaliland kuwaas ayey ku jirtaa oo waxay dhigteen 1991-kii xeer wada noolaansho u ah beelaha ku wada jira dawlanimada Somaliland.\nSanooyinkii la soo dhaafay isbadalo badan ayaa soo food saaray xeerarkii dawladnimo iyo kuwii ay ku heshiin jireen beeluhu, waxaa la wada tirsanayaa cadaaladda daro u janjeedha dhanka dilka.\nImisa maxbuus oo dil lagu xukumay ayaa haatan jeelasha magaalooyinka Somaliland ee waaweyn ku jira? Yaa cid loo dilay? Miyaad maqasheen qof ayaa qof loo dilay? Aniga ogaalkay maya? Waxaase ka reeban inta magta lagu kala qaato ee reeruhu ka heshiiyaan.\nHay’addaha waaweyn ee ka shaqeeya danaha reer galbeedka waxay Somaliland ka hir galiyeen nidaam ah in aan qof qof loo dilin, hadii ay taasi dhacdo waxaa lumaysa sharaftii dadka iyo xoriyadii xuquuqal iinsaanka, waa siday aaminsanyihiin Hay’addaha inaga caawiya geedi socoka dimuquraadiyada, waxaa dhacda in qofka dil lagu xukumo waliba lacag loogu daro inta uu jeelka ku jiro, oo uu u qaato guno maalin leh ah, taas oo ay bixiyaan Hay’addahaasi.\nAlle SWT waxa uu inoo sheegay in markay noqoto dhiiga bini’aadamka ay xagiisa kala qiimo badan tahay aduunyada oo uu rogo, taasina waxay inoo muujinaysa Alle STW halka uu ka taagan yahay dhiiga aadamaha oo bilaash lagu qubo, xageenana waxay ka noqotay shayga ugu dhibka yar ee waliba qofka gaystaa ku helaayo deganaansho iyo dhaqaale.\nBulsho weynta ku dhaqan caasimada ayaa garwaaqsatay in qofkii dil lagu xukumaa uu ka dhigan yahay nin la raaxo geeyey, oday reer Hargeysa ayaa yidhi “qoladan wax baadhata iyo kuwo dadka uun iska dilaa waxay ku faanaan dilka oo waxay ku odhanayaan inta aan ku dilo in aan Albeerkada tagi” waana sababta keentay in aan is xasuusino halkuu ku damabeeyey qof qof loo dilay sharcigii dhigaayey meesha uu ku baaba’ay?.\nDhibka iyo dulmiga hadii layska qaban waayo waxaa iman doonta goor ilmahaagu ku dulmiyo, ku dilo, ku dhaco oo uu waliba moodo inuu jano ku tagaayo hadii uu birta kaa also.


Matxaf ku yaalla magaalada Hamburg oo magaciisu la dhaho MARKK ayaa waxaa 23/10/2019 illaa 12/01/2020 lagu soo bandhigayaa taariikho & codad laga duubay dad Afrikaan ah oo Jarmalka 100 sano kahor ku noolaan jiray – Al-Hurriyah\nArticle Updated:\tNovember 14, 2019\nMatxaf ku yaalla magaalada Hamburg oo magaciisu la dhaho MARKK ayaa waxaa 23/10/2019 illaa 12/01/2020 lagu soo bandhigayaa taariikho & codad laga duubay dad Afrikaan ah oo Jarmalka 100 sano kahor ku noolaan jiray, codadkaasi markii ugu horeysay ayaa sanadkaan 2019 af Jarmal loo tarjumay.\nSi goonni ah bandhigaan waxaa diirada loogu soo saarayaa nin dhallinyaro ah oo aqoonyahan ah oo Soomaali ah oo magaciisu Maxamed Nuur la dhaho.\nMaxamed Nuur wuxuu markiisii ugu horeysay yimid magaalada Cadan ee dalka Yemen, halkaasi wuxuu 1910 ku dalbaday inuu macallin Af-Soomaaliga dhiga u noqdo caruurta dad la addoonsado oo magaalooyinka lagu soo bandhigi jiray show ahaan camalna loo daawan jiray.\nSidaasi ayuu caruurtaasi macallin ugu ahaa, kadibna caruurtii iyo waalidiintoodiiba waxaa loosoo qaaday Jarmalka si halkaanna suuqyada loogu soo bandhigo, asigana wuu soo raacay, balse markii uu Jarmalka yimid waxaa isku dhacay oo is khilaafay asiga iyo ninkii watay dadka lasoo addoonsaday.\nKadibna Maxamed Nuur asigoo lacag la’aan iyo dokumenti la’aan ah ayay Jarmalka ku kala tageen ninkii iyo kooxdii uusoo raacay.\nIntaas kadib dantu waxay ku qasabtay inuu Model noqdo oo uu sidaas ku shaqeysto, maadaama ay markaasi Afrikaan badan aysan dalkaani joogin, wuxuu Maxamed Nuur ka dhignaa ka Model ahaan inuu yahay sawirka saxda ah ama kan khayaaliga ah ee ragga Afrikaanka ah. Sawiro laga sameeyay asiga ayaa Düsseldorf yaalla xataa.\nDagaalkii koowaad ee adduunka markuu socday ayaa ka ajnabi ahaan la qabtay Maxamed Nuur, kadibna lagu xiray xabsi meel Ruhleben la dhaho ku yaalla oo magaaladda Berlin ka tirsan.\nHalkaasina wuxuu kula kulmay Carl Meinhof oo ah nin Jarmal ah oo ku taqasusay luqadaha, gaar ahaan luqadaha Afrikaanka, waxaana halkaasi cod looga duubay Maxamed Nuur.\nKadibna 1917 Maxamed Nuur wuxuu kaaliye u noqday Carl Meinhof, wuxuuna ka shaqo bilaabay Machadka luqadaha wadamada la gumeysto ee magaalada Hamburg.\nWuxuuna Maxamed Nuur si weyn uga qeyb qaatay diyaarin Naxwe Af-Soomaali ah oo halkaasi lagu diyaariyay.\nMarka bandhigaan magaalada Hamburg lagu qabanayo ee soconaya 23/10/2019 illaa 12/01/2020 waxaa diiradda si weyn loogu saarayaa Maxamed Nuur, noloshiisa, socdaalkiisa iwm, waxaana lagu soo bandhigayaa meesha qoraallo uu qoray, sawiradiisa, codadkiisa iwm.\nWaa bandhig cajiib ah iyo taariikh nin dhallinyaro Soomaali ah oo xilli adag dalkaan soo maray kuna soo noolaaday.\n*Maxamed Nuur waa sawirka hoose qofka fallaarta jaallaha ah aan ku aadinay.\nWaxaana rajeynaa dadka u dhow halkaasi inay bandhiggaasi ka qeyb gali doonaan insha Allah.\nPhoto: Deutsches Historisches Museum/MARKK.\nXigasho – Ahmed Kadiye\nMADAXWEYNE FARMAAJO OO SAXIIXAY SHARCIGA MAAREYNTA MAALIYADDA GUUD IYO SHARCIGA SHIRKADAHA GANACSIGA…


Wadamada Midowga Yurub oo dhimaya Dhaqaalaha ay Siiyaan Amisson iyo Caqabada soo Waajihi Karta Xukuumada Somalia. - Haldoornews\nWadamada Midowga Yurub oo dhimaya Dhaqaalaha ay Siiyaan Amisson iyo Caqabada soo Waajihi Karta Xukuumada Somalia.\nMuqdisho(Haldoornews)-Midowga Yurub oo ah maalgeliyaha ugu weyn ee ciidamada AMISOM ee Somaliya ku sugan ayaa la sheegayaa inuu qorshaynayo sidii uu 20% uga jari lahaa dhaqaalaha uu siiyo ciidamada AMISOM.\nWargeyska Sunday Nation ee ka soo baxa wadanka Kenya ayaa dhawaan qoraywarbixin uu ilo diblomaasiyadeed ka soo xigtay oo u sheegaysay in Midowga Yuu jarayo dhaqaalahaas, “Midowga Yurub wuxuu doonayaa inuu 20% ka jaro dhaqaalaha uu siiyo AMISOM.” Sidaas waxa yidhi diblomaasi jariirada u waramay oo ka cudur daartay in magaciisa la sheego.\nMidowga Yurub, waxa la sheegayaa inuu go’aankiisan ku wargeliyay madaxda gobalka ee ay ku bahaysan AMISOM oo ah ciidamada ku sugan Somaliya ee ilaaliya dawladda Somaliya.\nHaddii uu Midowga Yurub talaabadan qaado oo uu kaga dhabeeyo, waxa soo baxay warar sheegaya suurtogalnimada inay wadamada Kenya iyo Uganda ciidamadooda kala baxaan wadanka Somaliya, mar haddii laga dhimay dhaqaalaha lagu siiyo ilaalinta dawladda Somaliya.\nWargeyska New Vision ee isna ka soo baxa wadanka Uganda, ayaa toddobaadkan lagu qoray warbixin ka digaysa halista ka dhalan karta haddii ay Somaliya ka baxaan ciidamada wadamada Uganda iyo Kenya, oo halbawle u ah ilaalinta Madaxweyne Xasan Sheekh iyo dawladiisa.\nDadyowga Kenya iyo Uganda ayaa dawladahooda warbaahinta u mariya farriimo ay ugu sheegayaan inay ciidamadooda kala baxaan wadanka Somaliya, iyagoo labadan dal ay dagaalada ay Al-Shabaab kula jiraan kaga dhinteen askar tiro badani. Geesta kale, waxa iyana aad u wiiqantay niyadda ciidamada Burundi oo uu wadankooda ka jiro khilaaf siyaasadeed oo ka dhashay murashaxnimada madaxweynaha wakhtigan talada haya. Dawladda Somaliya ayaa hore u sheegtay in siyaasadda ka jirta wadanka Burundi ay saamayn ku yeelatay askarooda AMISOM ee Somaliya jooga oo ay qaarkood dilal isu gaysteen.\nSi kastaba ha ahaate, haddii uu Midowga Yurub jaro 20% dhaqaalaha uu siiyo AMISOM, waxa suurtogal ah inay wiiqanto awooda ciidamada AMISOM, waxaana markaas halis galaya Madaxweynaha Somaliya Xasan Sheekh iyo dawladiisa oo ay dagaal kula jiraan kooxda Al-Shabaab.\nXasan Sheekh oo wakhtigii la doortay ay ku eegtahay dabayaaqada sannadka dambe ee 2016, ayaa u muuqda inay beesha caalamka oo markii hore taageertay ay ku hungowday hoggaamintiisa.\nDagaal Culus oo Ciidamada Dowladda Somalia iyo kuwa Al-shabaab ku dhexmaray Duleedka Baydhabo +Dhimasho ka Dhalatay.\nDaawo Darsigii ugu Dambeeyey ee maanta Su’aalaha Diiniga ee ay Dadweynuhu soo waydiiyaan Sheekh Muxamed Cumar Dirir oo maanta la soo Gabo gabeeyey…..DAAWO VIDEO


Af hayeenka Baarlamaanka Oo kahadlay Dilkii Loogeesday Raxma Maxamed C/qaadir – STAR FM SOMALIA\nGudoomiyaha Baarlamaanka Somaliya, Prof. Maxamed Sheekh Cismaan Jawaari, ayaa ka tacsiyadeeyay dilkii maanta Magaalada Muqdisho loogu gaystay Allaha u naxariistee Raxma Maxamed C/qaadir.\nGudoomiyaha, ayaa waxa uu ummada Somaliyeed iyo qoyskeedaba uu kaga tacsiyadeeyay geerida ku timid marxuumadda, gadaasheedana aanu Alle fidneenin intii nool.\nRaxma waxay ka mid ahayd hablaha Somaliyeed ee sanadihii ugu dambeeyay ka qalin jebiyay Jaamacadaha Magaalada Muqdisho, waxayna shaqo ka heshay Xarunta Golaha Shacabka, oo shaqaalo ay ka ahayd.\nLaba nin oo bistoolado ku hubeysnaa, lana socday dhug dhugley/mooto, ayaa ku toogtay afaafka hore ee hoygoodii, xilli ay saakay ku sii jeeday goobteeda shaqo. Dembiilayaasha ayaa ku baxsaday mootadii ay la socdeen, ka dib markii ay dilka ka gaysteen Degmada Wadajir.\nDegmooyinka mataanaha ah ee Wadajir & Dhaliinley oo leesku yiraahdo (Madiina), ayaa waxaa ku badan dilalka inta badan Magaalada Muqdisho loogu gaysto Shaqaalaha Dowladda Federalka Somaliya\nIGAD oo soo dhoweysay doorashada Axmed Madoobe


SOMALI | BALU\nWax baridaiyo Barbaarina, Ubadka Autismka qaba\nWaa maxay BALU?\n«Wax baridaiyo Barbaarina, Ubadka Autismka qaba, » (BALU) waa mashruuc cilmi baaris ah, oo ka socda Jaamacadda Oslo,halkaas oo aan ku baarayno horumarka iyo barashada carruurta yar-yar ee qaba cudurka Ootiisamkaiyo isbarbardhig ubadka kale.Waxaan u baahannahay carruur badan oo daraasaddan nagala qaybgasha,waxaan casuumeynaa carruurta 2, 3 iyo 4 sano jirka ah ee qaba cudurka Autism-ka ama loo maleeyo inay qabaan cudurka 'Autism-ka' si ay ugu soo biiraan daraasadda.\nMaxaan ka baaraynaa caruurta?\nLuqada iyo qaabka fahamka ubadka:\nWaxaan ka qaadaynaaubadka, imtixaanku salaysan qaab ciyaareed, kaas oo aan ku ogaanaynayno luuqada iyo qaabka fahamkoodu yahay.\nIs dhexgalka dadka kale iyo wada xiriirka bulshada:\nWaxaan ka duubnaa film carruurta oo la ciyaaraysa/dheelaysa dadka waawayn si aan u daawano, falcelintooda markii aan tusino waxyaabo la jecelyahay in lagu ciyaaro.\nEEG & Eye-tracking:\nWaxaan daawadsiinaa carruurta filim gaaban iyo ciyaar kombuyuutarka ah oo carruurta u fiican, madaxa waxaan ugalinaa EEG, halka kamarad yarina ay cabbirto dhaqdhaqaaqa indhaha. Sidani waa qaabab badanaa loo adeegsado baaritaanka carruurta yaryar. Haba yaraatee ma dhaawaceyso, wax dhib ahna ma leh, laakiin haddii ilmuhu uusan rabin inuu sameeyo, waan ka dhaafnaa qaybtaan baaritaanka ah.\nHalkee lagu sameeyaa baaritaankan?\nBaaritaankan waxaa lagu sameyn karaa xanaanada, gurigaaga ama guryaha ku yaal Jaamacada Uio. Hadaad rabtid inaan ku sameyno xadaanada caruurta, waan la xiriiraynaa oo waxaan sameyneynaa heshiis si aan qol ku amaahano. Waxaan kaloo badanaaba weydiinnaa haddii xubin ka socda xannaanada uu la joogi karo ilmaha, maalinta imtixaanka. Dabcan waad ka qaybqaadan kartaa dhammaan ama qayb kamida baaritaanka, laakiin adiga ayaa dooran kara.\nMaxay tahay inay waalidku sameeyaan?\nHaddii aad u aragto inay caadi tahay in ilmaha lagu daro baaritaankaas, waa inaan helnaa oggolaanshahaaga (mid elektiroonig ah, websaydka hoosta ku yaal, ama qoraal ahaan caddeynta oggolaanshaha ee ku jirta baqshadda). Mar alla markii aan helno oggolaanshahaaga, waan kula soo xiriiri doonnaa si aan uga jawaabno wixii su'aalo ah oo aan haddana isla oggolaano.\nHaddii aad fursad u haysato (Laakiin muhiim maahan inaad daraasadda ka qayb qaadato) waa wax weyn haddii aad buuxin karto xog-waraysi kusaabsan ilmaha oo aad ku biiri karto 10-ka daqiiqo oo isku xig xiga ciyaarta oo la xidhiidha qaadista ama keenista dugsiga barbaarinta.\nMaxaad helaIlmuhu waxa uu helayaa hadiyad, isaga oo ku mahadsan ka-qaybgalkaas. Waxaad helaysaan warbixin yar, oo aan ka qorayno, waxa aan baarnay iyo sida ay hawshu u dhacday. Intaas waxaa sii dheer, waxaad gacan ka geysaneysaa aqoon cusub oo muhiim ah, oo ku saabsan\nhorumarka iyo barashada carruurta yar yar.


Sawirro: Ganacsatada G.Dhexe & Puntland oo heshiis gaaray - Ceelhuur Online\nHome > Wararka Galmudug > Sawirro: Ganacsatada G.Dhexe & Puntland oo heshiis gaaray\nAugust 8, 2017 admin475\nMadaxweynaha Puntland Cabdiweli Maxamed Cali Gaas ayaa maanta 08 August 2017 kulan Qado sharaf ah u sameeyey ganacsato Soomaaliyeed oo ka kala yimid 12 degmo oo ka tirsan gobolada dhexe (Mudug, Galgaduud iyo Hiiraan) ee Soomaaliya.\nMunaasibadda qado sharafta ah oo ka dhacday xarunta dhaqanka iyo dalxiiska ee Hiddo Raac Garoowe ayaa waxaa Madaxweynaha ku wehelinaayey masuuliyiin ka tirsan goloyaasha Puntland iyo saraakiil ka tirsan Madaxtooyada Puntland.\nGanacsatadan Soomaaliyeed ee ka kala timid 12 ka degmo ee ka tirsan golbolada dhexe ee Soomaaliya iyo Guddi Wasiiro ah oo Madaxweynaha Puntland u xilsaaray wadda hadalada Puntland iyo ganacsatadaasi ayaa maanta wada hadal kadib soo saaray qodobo is afgarad heshiis ah, kuwaasi oo salka ku haya taabagelinta Shillin Soomaaliga iyo guud ahaan horumarinta ganacsiga ee u dhexeeya Puntland iyo goboladda dhexe , qodobadda heshiiska ayaa ka kooban sideed qodob oo kala ah sidan.\n1. In lacagta shillin Soomaaliga ah dhammaanteed sidii hore u shaqayso,marka laga reebo lacagta been abuurka ah iyo midda aan lahayn tayyadii lacageed ee loo baahnaa.\n3. Waxaa lagu heshiiyey in sarifka lacagta lagu ilaaliyo halkii doolarba sideed iyo labaatan kun ( 28, 000 Sh.\n6. Waxay Dawladda Puntland u fududaynaysaa gaadiidka badeecadaha u wada gobolada dhexe ee Soomaaliya\nsafarka, waxaa reeban in gaadiidka raran lagu xayiro Kastamada Puntland, waana in saraakiisha Kastamada\nPuntland si hufan u gutaan waajibaad kooda,wakhtiga shaqada loogu talagalayna ay socoto.\n7. Waxaa la isla gartay in si wadajir ah looga wada shaqeeyo sidii dib loogu furilahaa waddada laamiga ah\nee isku xirta waqooyiga iyo koonfurta\nMadaxweynaha Puntland Cabdiweli Maxamed Cali Gaas oo ka hadlay is afgaradkani heshiis ayaa sheegay in uu tageerayo, isla maraana ayidayo is afgaradkaasi, waxaana uu Madaxweynuhu si gaara u bogaadiyey qodobada heshiis ee ku saabsan lacagta shili Soomaalig, taasi oo madaxweynuhu ku timaamayu in tacagtani tahay midda keliya ee dalkeenu leeyahay.\nSidoo kale Madaxweynaha Puntland ayaa cadeeyey in Puntland diyaar u tahay horumarinta iyo wax wada qabsiga ganacsiga ka dhexeeya Puntland iyo gobolada dhexe ee Soomaaliya, isla markaana ay Dawladda Puntland ka go’an tahay wax ka qabashada caqabad walba oo lid ku ah ganacsiga Puntland iyo gobolada Dhexe.\nUgu Danbayntii, Madaxweynaha ayaa faray, amrayna dhammaan shacabka iyo shaqaalaha maamulka Puntland in siday tahay loo qaato loona dhaqan geliyo qodobada laysla qaatay laykuna af-gartay.\nXasan Sheekh “Doorashadu waa tartan, labo ninna kuma soo baxeyso ninkii soo bixi waaya 2020 ha sugo”\nNovember 23, 2016 November 23, 2016 Duceysane


Wararkii ugu dambeeyey shirka Dhuusamareeb ka furmaya | Xaysimo\nHome War Wararkii ugu dambeeyey shirka Dhuusamareeb ka furmaya\nWararkii ugu dambeeyey shirka Dhuusamareeb ka furmaya\nMagaalada Dhuusamareeb ee xarunta dowlad goboleedka Galmudug ayaa waxa si weyn uga socda diyaar garoowga furitaanka shirka wada-tashiga madaxda dowladda federaalka, kuwa dowlad goboleedyada iyo gobolka Banaadir.\nSida ay ogaatay Caasimada Online, waxa lagu wadaa in saacadaha soo socda uu shirka u furmo si rasmi ah, waxaana magaalada Dhuusamareeb ku sugan Madaxweyne Farmaajo, Ra’iisal Wasaare Rooble iyo Madaxda Hir-Shabeelle, Koonfur Galbeed, Jubbaland & Galmudug oo shirka marti-gelineysa.\nSidoo kale waxa kusoo wajahan magaalada Dhuusamareeb Madaxweynaha Puntland & Guddoomiyaha Gobolka Banaadir, oo iyagu qeyb ka ah shirka wada-tashiga ee looga hadlayo is-mari-waaga doorashada oo muddooyinkii dambe marayay meel xasaasi ah.\nWaxaa si weyn loo adkeeyay amaanka magaalada Dhuusamareeb, iyada oo waddooyinka muhiimka iyo xaafadaha qaar lagu daadiyay ciidamada dowladda federaalka iyo kuwa Galmudug, oo ka wada-shaqeynaya xaqiijinta amniga.\nSida qorshuhu yahay waxaa shirkan xal kama dambeys ah looga gaaraya xaaladda dalka iyo doorashooyinka, gaar ahaan tabashada ay qabaan madaxda maamulada Jubbaland iyo Puntland, oo iyagu hore u qaadacay hanaanka doorashada, balse kusoo dabcay waan-waanta beesha caalamka.\nWaxaa isha lagu wada hayaa natiijada kasoo bixi doonta shirka Dhuusamareeb, maadama uu khilaafka doorashada xiisad cakiran ka abuuray dalka, xili maalmo tirsan ay ka harsan yihiin muddo xileedka madaxweynaha.


Kuwait oo ay saamaysay qiimaha shidaalka - BBC Somali\nKuwait oo ay saamaysay qiimaha shidaalka\nImage caption Dadka reer Kuwait ayaa dowladda ka hela amaahyo aan dulsaar lahayn oo ay ku gataan guryo.\nIyadoo ay tahay waddanka lixaad ee leh kaydka shidaalka ugu badan adduunka, dadka reer Kuwait ayaa u bartay nolol raaxo leh. Sida amaahyo aan lahayn dulsaar oo ay guryo ku gataan, waxbarasho lacag la'aan iyo adeeg caafimaad oo lacag la'aan ah. Shidaalka iyo cuntada ayaa raqiis ah sababtoo ah dowlada ayaa lacag ku kabto.\nLaakiin sida waddamada kale ee gacanka, hoos u dhaca sicirka shidaalka adduunka ayaa ku qasbay waddanka inuu ka fakaro inuu sii wadi karo ageegyada uu dadkiisa sida raqiiska uu ugu sameeyo.\nBishii hore, afhayeenka baarlamaanka Marzouq al Ghanim, ayaa ka digay in hadii la sii wado sidii hore ee wax loo qarash garaynayay inay noqon doonto "isdil dhaqaale"\nImage caption Kuwait ayaa u baahan inay yarayso miisaaniyada dowladda kadib markii ay hoos u dhacday lacagtii ka soo galaysay iibinta shidaalka.\n"Been uma sheegi karno dadka reer Kuwait, ma dhihi karno ma idin saamayn doonto", ayuu dhahay qof walba waa ay saamayn doontaa".\nBishii Janaayo, Amiirka Sheikh Sabah al Sabah, ayaa ka hadlay baahida loo qabo in si fiican loo maamulo qarashka dowladda iyo dhimista miisaaniyada si wax looga qabto miisaaniyada dowladda ee yaraanaysa.\nLaakiin, mar ay dowladda isku dayday inay joojiso lacagta ay ku kabto shidaalka sanadkii hore, ayaa si aad ah ay u dhaleeceeyeen xildhibaanada baarlamaamka.\nImage caption Ku simaha wasiirka maaliyada Anas al-Saleh ayaa rajaynaya 10% canshuurta shirkadaha inay kordhin doonto lacagta dowladda ay hesho.\nCadaadiska ayaa keenay in lacagta lagu kabo shidaalka la sii wado, inkastoo go'aan lagu gaaray in balba walba dib loo eego iyadoo lala soconayo sicirka shidaalka ee adduunka.\nKu simaha wasiirka maaliyada, Anas al Saleh, ayaa sidoo kale ku dhawaaqay in dowladda ay ansixisay qorshe ay ku bilaabayso 10% canshuur laga qaadayo faa'iidada shirkadaha, iyadoo ka mid ah talaabooyin loogu tala galay in lagu dhimo lacagta ka dhiman misaaniyada dowladda.\nMiisaaniyada dowladda ayaa lagu wadaa inay sanadkan noqoto $27.1 bilyan oo dollar.\nMashruucyada dowladda oo ay ku jiraan gagida dayuuradaha, dekado iyo xarumo shirkadda batroolka ee Kuwait ayaa la iibin doonaa oo noqon doona ganacsi si gaar ah loo leeyahay.


UNHCR oo walaac ka muujisay Cuno Yari soo wajahaysa Qaxootiga Kenya ku nool - iftineducation.com\nUNHCR oo walaac ka muujisay Cuno Yari soo wajahaysa Qaxootiga Kenya ku nool\naadan21 / November 25, 2014\niftineducation.com – Hay’ada Qaramada Midoobay u qaabilsan Qaxootiga ee UNHCR ayaa ka hadashay cuno yari soo wajahaysa Qaxootiga afrikaanka ee ku nool xerayaha Qaxootiga Kenya sida Dhadhaab iyo Kaakuma.\nWarka soo baxay Madaxa u qaabilsan UNHCR dalka Kenya Raouf Mazou ayaa lagu sheegay in hay’adaha WFP iyo UNHCR ay hoos u dhigeen cuntadii ay siin jireen qaxootiga ku nool xeryaha Kenya ka dib markii hoos dhac ku yimid taageeradii ay ka heli jireen hay’adaha caalamiga iyo dowladdaha deeqbixiyaasha.\nRaouf Mazou waxa uu warkiisa ku cadeeyey in ay hay’adahan dadaal ugu jiraan sidii cunto loogu heli lahaa dadka ku nool xeryaha Qaxootiga Dhadhaab iyo Kaakuma oo ay ku nool yihiin ku dhawaan Hal miyan oo qaxooti ah kana soo kala jeeda dalal ay ka mid yihiin Soomaaliya iyo South Sudaan.\nQaxootiga Soomaalida ee ku nool xerayaha Kenya ayaa lagu qiyaasa in ay yihiin 500,000 qof sanadihii u dambeeyeyna lagu waday qorsho lagu dhimayo dibna loogu celinaya dalkooda, Balse warbixintan ayaa qayb ka mida lagu sheegay in cunto yarida ay sameeyeen hay’adaha WFP iyo UNHCR aysan ka mid ahayn qorshaha dib u celinta Soomaalida.\n23 Sano xeryaha Kenya waxaa ku noolaa qoysas Soomaali ah oo ka cararay dagaaladii dalka iskaga kala dambeeyey waxaan sanadihii dambe ay wadeen dowladdaha Kenya, Somalia iyo UNHCR qorsha dadkaas dib loogu celinayo dalkooda.\nNiinkii aduunka ugu nasiibka badnaa oo la shaaciyay magaciisa\nFilm anshax xumo ah oo soomaali soo jisay lisku riix riixaayo baashaal dhuuqmo wato


Qatar oo ka faalo qaaday nololsha 350 ka mid ah agoonta qarixii Zoobe | Radio Baidoa\nGuriga Wararka Maanta Qatar oo ka faalo qaaday nololsha 350 ka mid ah agoonta qarixii...\nQatar oo ka faalo qaaday nololsha 350 ka mid ah agoonta qarixii Zoobe\nDowladda Qatar ayaa maanta kafaalo qaaday 350 ka mid ah caruurtii ku agoontowday xasuuqii ka dhacay sandkii hore Isgoyska Zoobe, kadib munaasabad ay ka qeyb galeen wasiirro, maamulka gobolka Banaadir iyo kuxigeenka safiirka dowladda Qatar ee Soomaaliya taas oo lagu qabtay magaalada Muqdisho.\nC/nuur Xaaji Cali Mursal oo ah madax Hay’adda Qatar ee Soomaaliya ayaa goobta ka faah faahiyay daryeelka nololeed oo ay dowladda Qadar u fidinayso agoontani.\n“Hay’adda Qadar Charity halkaasi ugama harin howlihii gurmadka Qarixii Zoobe, 500 oo caruur ah ayay horey u kafaalo gaaday, kuwaasi oo ka mid ah agoontii 14 October, waxaan maanta halkani aan u joognaa in aan siino lacagihii loo balan qaaday agoontaasi, sidoo kale waxaan u sameyn doonaa daryeel nololeed waxbarashadooda, caafimaadkooda, ilaa ay ka qaan gaaraan hadii ay weynaadaan waxaan u raadinaynaa waxbarasho Jaamacadeed”. ayuu yiri Cabdi Nuur Xaaji Cali\nWasiiradii ka qeyb galay munaasabadda ayaa sheegay in dhankooda ka xukuumad ahaan dadaal u gali doonaan sidii loo garab istaagi lahaa caruurta agoonta Soomaaiyeed, waxaana ka mid ah mas’uuliyiintaasi C/laahi Xaamud wasiiru dowlaha xafiiska raiisul Wasaaraha iyo C/rashiid Axmed Maxamed Wasiirka Macdanta iyo Batroolka Xukuumadda Soomaaliya.\nGuddoomiyaha gobolka Banaadir mudane C/raxmaan Cumar Cusmaan Yariisow ayaa shacabka Soomaaliyeed ugu baaqay in dhamaan laga wada qeyb qaato sidii loogu gurman lahaa caruurta agoonta Soomaaliyeed, isagoo sheegay in loo baahan yahay in meel looga soo wada jeesto dibaatooyinka Al Shabaab.\nMuddo hal sano ayaa ka soo wareegatay markii qarax bahalnimo ah uu ka dhacay isgoyska Zoobe ee magaalada Muqdisho, kaasi oo sababay in ay agoontoobaan boqolaal caruur ah, dhacdadaasi ayaan noqotay mid dareen xanuun badan ku beertay umadda Soomaaliyeed.


Xog: Gaadiid loogu talogalay HirShabelle oo la weysan yahay cid lagu aamino - Caasimada Online\nHome Warar Xog: Gaadiid loogu talogalay HirShabelle oo la weysan yahay cid lagu aamino\nXog: Gaadiid loogu talogalay HirShabelle oo la weysan yahay cid lagu aamino\nMuqdisho (Caasimada Online) – Xog ay heshey Caasimada Online ayaa sheegeysa in gaadiid cusub oo gaaraya ilaa 12 gaari islamarkaana loogu talagalay maamulka HirShabelle la weysan yahay cid lagu aamino oo loo dhiibo.\nGaadiidkaan oo ah deeq loogu talagalay maamul gobaleedyada, oo ay bixineyso hay’adda UNDP, ayaa la sheegay in ay yaalaan xafiiska Qaramada Midoobay ee Xalane, waxayna qeyb ka yihiin gaadiid kale oo hore loogu wareejiyay maamulada qaar.\nSababta looga fakarayo qofkii lagu aamini lahaa ayaa lagu sheegay in ay tahay, in si shaqsi ah loo isticmaalay gaadiid hore oo sidaan oo kale loogu wareejiyay.\nIlaa 7 gaari oo qooqan ah, ayaa hore loogu wareejiyay HirShabelle waxaana la sheegay in ay kala qaateen Madaxda ugu sareysa maamulka iyo laba wasiir oo aan hadda maamulka ka tirsaneyn.\nDeeq bixiyaashaan ayaa ka fikiraya qof lagu aamino oo xafida hantidaan oo noqon doonto hantida maguurtada ah ee HirShabeelle, waxaana soo baxaya in ay jiraan doodo arintaan la xariirta.\nMaamulka HirShabeelle ayaa waxaa la sheegaa inuu hareeyay musuq maasuq iyo maamul xumo weyn, taas oo dib u dhigtay hormarkii maamulka iyo aaminaada HirShabelle.\nWaa mid ka mid ah maamullada ugu liita dalka wax qabad ahaan, waxaana madaxdooda badankood ay degan yihiin Muqdisho, oo xitaa kama war hayaan deegaanada ay maamulaan.


Sidiik Warfaa oo Raxanreeb Wareysi Gaar ah La Yeelatay Kana Hadlay | RBC Radio\tHome\nSunday, August 26th, 2012 at 02:25 am\t/ 6 Comments Tuesday, August 7th, 2012 at 07:15 am Sidiik Warfaa oo Raxanreeb Wareysi Gaar ah La Yeelatay Kana Hadlay\nMinneapolis (RBC) Waxaa Shabakada Raxanreeb u suurtagashay inay wareysi markii ugu horeysay ay la yeelato Sidik Warfa oo ah muwaadin Soomaaliyeed oo u tartamay kal hore doorashooyin labada aqal ee gobolka Minnesota ee wadanka Mareykanka.\nSidik Warfa ayaa sheegay in sababta uu Siyaasada uu ugu soo biiray ay tahay kadib markii uu arkay dhibaatooyinka joogtada noqday eek u dhacaya jaaliyada Soomaaliyeed ee ku nool wadanka Mareykanka, kuwaasoo aan heysan masuuliyiin u dooda xuquuqdooda.\nArimaha ugu waaweyn ee Sidik Warfa uu soo qaatay waxaa ka mid ah dhibaatadii dhowaan soo foodsaartay shirkadaha Xawaaladaha Soomaalida oo culeys uu ka soo wajahay bangiyada waaweyn ee dalka Mareykanka kadib markii bishii Disembar ee sanadkii tagay ay bangiyada diideen inay la macaamilaan shirkadaha xawaalada ee dadka Soomaaliyeed lacagaha ay u marsiiyaan eheladooda.\nSidik Warfa wuxuu wareysigan ay la yeelatay Raxanreeb ku sheegay in isaga iyo masuuliyiinta xawaaladaha ay tageen magaalada Washington halkaasina ay aqalka congress-ka Mareykanka uga hor marqaati keceen in xawaaladaha Soomaalida ay ahmiyad weyn u leeyihiin bulshada Soomaaliyeed ee ku nool Mareykanka.\nCarruurta la qaato\nMusharaxa Sidik Warfa wuxuu kaloo soo hadalqaaday in sidoo kale xal ay u baahan tahay dhibaato weyn oo beryahan dambe soo wajahday waalidiinta Soomaaliyeed eek u nool Mareykanka kuwaasoo illaa labaatameeyo qoys carruur ay dhaleen loo kaxaystay dagaalada ka sovcda Soomaaliya halkaasna qaarkood ay ku dhinteen qaarna weli la la’ yahay halkan dhanka kalana ay dhibaato ka soo wajahday waalidiinta booliska Mareykanka oo raadraac ku haya falalkaasi.\nMudane Sidik Warfa wuxuu cadeeyay in Dadka Soomaaliyeed ee ku nool wadanka Mareykanka ay yihiin dad tiro badan hase yeeshee ay u baahan yihiin cid masuul ah oo dawlada ku jirta oo dhibaatooyinkooda ay kala xiriiraan taasina ay isaga ku kaliftay inuu xilka doorshada golaha deegaanka isu soo taago.\nUgu dambeyntii Sidik Warfa wuxuu ugu baaqay dadka Soomaaliyeed inay noqdaan dad yaqaana xuquuqdooda iyo waxa laga rabo isla markaana aysan hilmaamin wadankooda, gaar ahaan dhalinyarada inay ogaadaan indalkoodii Soomaaliya uu iyaga u baahan yahay.\nTags: sadik warfa\t1 Response for “Sidiik Warfaa oo Raxanreeb Wareysi Gaar ah La Yeelatay Kana Hadlay”\nhh ddrrss says:\tAugust 7, 2012 at 11:42 am\tmaanshaa alaah mudane sadiiq wuu dadaalay ilaahay halagarabgalo mudane dadaalka meeshaa kasiiwad soomaalidana waxaan leeyahay ladadaala mudanaha lana shaqeeya wuxuu idiin soo jeediyana qaata waa mahadsantihiin


Goolasha waxaa Napoli u kala dhaliyay Jose Callajon iyo Arkadus Milik. Lazio waxay ciyaarta ku dhameystay 10 laacib kadib marki kaarcka cas loo taagay Francesco Acerbi oo difaaca ka ciyaara. Waxay aheyd marki ugu horreysay oo kaarka cas la siiyo ciyaaryahankaan kaddib 162 kulan oo isku xiga oo uu ciyaaray. Kooxda Juventus ayaa kordhin karta farqiga dhibcaha ay horyaalka ku hogaamineyso haddii ay caawa ka badiso Chievo.\nRoma waxay 3-2 uga badisay Torino, waxaana goolka guusha aakhirkii u saxiixay ciyaaryahanka asal ahaanta kasoo jeeda dalka Masar ee Stephen Al Shaarawy.\nLabo ka mid ah ciyaarihi ugu xiisaha badnaa horyaalka Talyaaniga waxay noqdeen kuwi Axadi shalay dhex maray kooxaha Atalanta oo 5-0 uga badisay Frosinnone iyo Fioerntina iyo Sampdoria oo ku kala baxay barbarro 3-3. Labadaas kulan waxaa kasoo iftiimay laba laacib oo u dhashay dalka Colombiya kuwaas oo kala ah Duvan Zapata iyo Luise Muriel.\nZapata oo weerarka uga ciyaara Atalanta wuxuu dhaliyay afar ka mid ah 5-ti gool ee ay Atalanta ku badisay, isaga oo sidaasina kaga mid noqday saddexda laacib ee hadda isla hogaaminaya gooldhalinta horyaalka Talyaaniga. Min 14 gool ayay isla wada leeyihiin isaga Cristiano Ronaldo iyo Fabio Quagliarella.\nLuis Muriel wuxuu noqday xidigii garoonka ee ciyaarti ay kooxdiisa Fioerntina ay la dheeshay kooxdiisii hore ee Sampdoria kadib marki uu dhaliyay laba gool oo aad u qurux badnaa.\nCiyaarihi kale, Inter waxay bareejo 0-0 ah ku kala baxeen Sassuolo. Parma waxay 2-1 ku qabatay Udinese. Goolka guusha waxaa u dhaliyay laacibka dalka Ivory Coast Genvinho. SPAL iyo\nBologna waxay kala qeybsadeen bareejo 1 – 1 halka Cagliari\nIyo Empoli ay ciyaartoodii kusoo dhamaatay 2-2. Milan waxay caawa fiidkii la dheeli doontaa kooxda Genova waxaana ka maqan gooldhaliyahooda caanka ah Gonzalo Higuaiin oo lagu wado inuu saacadaha soo socda ku biiro kooxda Chelsea ee dalka Ingiriiska.


Madaxweynaha Shiinaha Xi Jinping oo sheegay inuu gaaray himiladii uu dajiyey 2021-ka marka uu xilka qabtay ee ahaa in 100 malyan oo qof laga saaro saboolnimada | Dayniiile.com-Latest news from around the world\nHome Warkii Madaxweynaha Shiinaha Xi Jinping oo sheegay inuu gaaray himiladii uu dajiyey 2021-ka...\nMadaxweynaha Shiinaha Xi Jinping oo sheegay inuu gaaray himiladii uu dajiyey 2021-ka marka uu xilka qabtay ee ahaa in 100 malyan oo qof laga saaro saboolnimada\nMadaxweynaha Shiinaha Xi Jinping ayaa sheegay dilkiisa inuu gaaray himiladii uu dajiyey 2021-ka marka uu xilka qabtay ee ahaa in 100 malyan oo qof laga saaro saboolnimada.\nBalse dhab ahaantii Shiinuhu muxuu gaaray?\nWaxaan isbarbar dhig ku sameynay Xogta dalka Shiinaha iyo Xogaha caalamka ee looga cabbir qaato arrimaha saboolnimada u dajiyey Bangiga Adduunka.\nXogta Saboolnimada Shiinaha\nDalka Shiinaha qofka saboolka ah waxaa loo yaqaannaa qof dakhliga maalinti soo gala uu ka yar yahay $2.30 doolarka Mareykanka (iyada oo sicir bararka lagu saleeyey). Waxaana qayaastaasi la dajiyey 2010-kii iyada oo dhanka dakhliga laga eegayo balse waxaa iyaguna tixgelin u baahan xaaladda noolaleed, daryeelka caafimaadka iyo waxbarashada.\nGobolladu waxay dadaal badan ay ugu jireen sidi ay himilada dalka u dejisan ee dhanka ka bixitaanka saboolnimada. Tusaala ahaan gobolka Jiangsu bishii January ee kal hore waxay shaaca ka qaadeen dad gaaraya 17 malyan oo ka mid ah 80-ka malyan ee qof oo gobolkaasi ku nool iney weli saboolnimo haysato.\nHalbeegga qaran ee ay adeegsaneysay dowladda Shiinaha ayaa wax yar ka sarreeya khadka $1.90 doolar uu dajiyey Bangiga Adduunka oo looga qayaas qaato saboolnimada qofka dakhligiisu uu intaa ka hooseeyo.\nXogta Bangiga Adduunka\nAdeegsiga tirooyinkan waxay sawir naga siineysaa cabbir heer sare ah oo Bangiga Adduunka uu u adeegsado waddamada caalamka oo dhan.\n1990-kii dad ka badan 750 malyan oo qof ayay noolashooda ka hooseysay cabbirka saboolnimada dunida u yiillay tiradaasi la mid ah 2/3 shacabka dalkaasi iney saboolnimo haysato.\n2012-kii tirada dadki saboolka ahaa waxay hoos u dhacday wax ka yar 90 malyan, tirooyinki ugu dambeeyey u bangiga adduunka uu shaaciyeyna waxay sheegtay iney hoos u dhacday oo ay gaartay ilaa 7.2 malyan oo qof.\nTaa waxay caddeyn u tahay xataa sanadkii 2016-kii inuu Shiinaha inuu ku socday waddadi uu ku gaari lahaa bartilmaameedki u yiillay.\nWaxayna taa muujineysaa dalka Shiinaha guud ahaan 30 sana ka hor dadka saboolnimada ba’an ku noolaa tiradooda iney gaareysay 745 malyan oo qof.\nBangiga adduunka tirada rasmiga ah ee ugu dambeysay ee saboolnimada Shiinaha ma soo saarin balse warbixinta bangiga ayaa salka ku haysa shaacinta dowladda Shiinaha ka soo yeertay.\nWaddamada kale gobolka haddii aan eegnana dalka Vietnam si la yaab leh ayey hoos ugu dhacday saboolnimadi ba’neyd ee dalkaasi ka jirtay.\nDalka Hindiya oo ah waddan weyn oo ay ku nool yihiin dadka ugu badan dunida 22% shacabka dalkaasi 2011-kii waxay ku noolaayen noolal ka hooseysa cabbirka saboolnimada ee dunida u yaalla, balse xogta ugu dambeysa ay wax iska beddeli karto.\nShacabka ku nool dalka Brazil 4.4.% waxay maalinti helaan dakhli ka yar $1.90 doolar.\nKobaca degdegga ah ee Shiinaha\nHoos u dhaca degdegga ah ee ku yimid saboolnimada Shiinaha ayaa ah mid la jaanqaadday kobaca dhaqaale ee degdegga ah ee dalka Shiinaha. Wuxuuna dalkaasi ahmiyad gaar ah uu siiyey saboolnimada dhulka miyiga ka jirta sidii uu wax uga qaban lahaa.\nguryo cusub oo ay u dhistay. Inta badan guriyahaasi waxay dowladdu ka dhistaa magaalooyinka, balse mararka qaar dhismayaashi hore ee duugga ah ayaa ka ag dhistaa dhismo cusub.\nBalse waxaa dowladda lagu cambaareeyaa dadku iney kala dooran karin halka ay ku noolaanayaan iyo shaqada ay qabanayaan.\nDhinacyada qaar ayaa saboolnimada dhulka miyiga u badan u sababeynaya siyaasadda Xisbiga Hanti wadaagga ee dalkaasi ka arrimiya.\n“Waxaan la inkiri karin 40-kii sano ee ugu dambeeyey gabi ahaan wax aan caadi ahayn iney dalka Shiinaha ka dhaceen” ayuu yiri Dhaqaalayahan David Rennie.\nMao Zedong oo ah ninki 1949-kii aasaasay Jamhuuriyadda Shacbiga Shiinaha ayaa dalkaasi u horseeday inuu dhaqaalaha dalka ee beeraha ku saleysnaa looga wareego warshadaha sanadkii 1950-kii. Awaamiirta adag uu Mao dalka ku soo rogayna waxay sababtay in sanadki 1958-kii ay dad badan gaajo iyo macluul u dhintaan.\nTusaale ahaan Bangiga Adduunka wuxuu dajiyey halbeeg lagu kala saaro khadka saboolnimada waddamada dakhligooda sarreeyo, si xaaladdooda dhaqaale loo muujiyo. Waxaana la dajiyey dakhliga maanlinti qofka soo galo ee laga cabbir qaato inuu noqdo $5.50 doolar.\nShiinaha wuxuu hadda ka mid yahay waddamada uu dakhligoodu sarreeyo ayuu yiri Bangiga Adduunka.\nSanadki hore Ra’isal wasaraha Shiinaha Li Keqiang wuxuu sheegay dalka Shiinaha iney weli ku nool yihiin 600 oo malyan oo qof oo dakhliga bishi soo galo celclis ahaan uu yahay 1000 Yuan oo lacagta Shiinaha o u dhiganta ($154) doolar. Wuxuuna sheegay lacagtaasi iney ku filneyn in magaalo qol looga kireysto.\nSi kastaba ha ahaatee, Shiinaha wuxuu ku talaabsatay horumar ballaaran si uu malaayiin qof uga saarto heerarka noolaleed ee aadka u adag dhowr iyo tobankii sano ee la soo dhaafay.\nPrevious articleWadamada bariga Afrika oo dib u dhigey codsi Soomaaliya ay ku doonayso biirista ururkaan oo loosoo gaabiyo magaciisa EAC.\nNext articleMaamulka Gobolka Banaadir Oo Kulan Ka Yeeshay Xaaladda Cudurka COVID-19.\nUrur goboleedka IGAD oo war cusub kasoo saaray xaaladda cakiran ee...\nUrur goboleedka IGAD ayaa war cusub kasoo saaray xaaladda cakiran ee dalka, gaar ahaan rabashadihii ka dhacay magaalada Muqdisho. IGAD ayaa marka hore cambaareysay shaqaaqooyinkii...


Xulka Kubadda Cagta Brazil - BBC News Somali\nXulka Kubadda Cagta Brazil\n7 Juunyo 2010\nImage caption Xulka Qaranka Brazil, oo ka mid ah dalalka ugu qaadista badan koobka adduunka.\nXulka kubadda Cagta ee Brazil waa dalka qaatay koobabka ugu badan ee tartanka ciyaaraha adduunka tan iyo markii uu bilowday. Guddiga maamula ciyaaraha dalkaas, waxaa la aasaasey sannadkii 1914kii, waxaa-na uu ku biiray guddiga caalamiga ah ee maamulka kubadda cagta adduunka sanadkii 1923kii.\nQarnigii 20-aad, ayaa FIFA ay Brazil u aqoonsatay xulka ugu ciyaarta wanaagsanaa caalamka. Tababaraha haatan hogaaminaya waa DUNGA, wuxuuna uu la wareegay xilkaasi kadib markii tababare Carlos Alberto Barera oo iska casilay xilka tababarenimada.\nCiyaartii ugu horreysay heer qaran ah, Brazil waxaa ay la ciyaartey xulka dalka Argentina, 3---0 na waxaa ku badisey Argentina. Guushii ugu ballaarnayd waxaa ay soo martey sannadkii 1975kii, oo Brazil xulka kubadda cagta ee Nicaragua ay uga badisey 14-0.\nEdison Arantes do Nascimento, ayaa lagu tilmaamaa, ciyaaryahankii ugu caansanaa ee soo mara xulka qaranka kubadda cagta Brazil, halka ciyaaryahan Cafu uu isna yahay ciyaariyahankii ugu badnaa xagga ka qeybgalka ee xulka Brazil dhinaca ciyaaraha heerka qaran, wuxuuna u ciyaaray xulka dalkiisa 142 ciyaarood oo heer qaran ah.\nXulka Barazil ,waa xulka marna aan ka harin u soo bixidda wareegyada kama dambeysta ee tartanka koobka k/cagta ee aduunka, tan iyo intii la billaabay tartanka sannadkii 1930kii, 5 jeer ayayna ku guuleysteen koobka k/cagta ee aduunka 1958kii, 1962kii, 1970kii, 1994kii iyo 2002dii. Hase yeeshee, Barazil waa xulka illaa iyo haatan marna koob aan ku qaadin dalkooda gudihiisa.\nCiyaaryahanka Ronaldo waxaa lagu tilmaamaa, gool dhaliyiha keliya ee soo maray koobka adduunka 15 gool dhaliyay saddex tartan oo caalami ah 1998dii, 2002dii iyo 2006dii, 4 gool, 8 gool iyo 3 gool sida ay u kala horreeyaan.\nXulka Barazil waxaa uu koobka koofurta mareykankana qaaday 8 jeer, Garoonka wayn ee sida badan ay ku ciyaaraan waa Marakana Stadium.\nXiddigihii ugu caansanaa ee soo maray waxaa ka mid ah: Lionyas, Pele, Di-dii, Faafa, Giarozina, Mario Zagalo, Tostaw, Garaneshia, Ziko, Rivalino, Socrat, Romario, Bapetto, Ronaldo, Revaldo, Roperto Carlos, Ronaldino, Kaka, Ropinhoiyo qaar kale oo haatan waddada ku soo Jira.


Guddoomiye Ku-Xigeenka Gobolka Maroodi-Jeex Oo Ka Warbixiyay Xaaladda Gobolkaas – WARSOOR\nHargeysa – (warsoor) – Badhosaab ku xigeenka gobolka Maroodi Jeex ayaa ka warbixiyay xaaladaha dhinacyada bulshada, iyo amniga ee gobolka Maroodi Jeex.\nBadhosaab ku xigeenka oo waraysi gaar ah siinaayay wakaaladda wararka Somaliland ee SOLNA ayaa tilmaamay in guud ahaan xaaladda nabad’geliyo ee gobolka Maroodi jeex gaar ahaan caasimaddu ay fiican tahay, isagoo sheegay in guddiyada kala duwan ee amniga ee xaafadaha Hargeysa iyo degmooyinka gobolka Maroodi jeex ay kala shaqeeyaan arrimaha amniga gobolka.\nDhanka kale, badhosaab ku xigeenka gobolka Maroodi’jeex Khadar Baaruud ayaa ugu baaqay bulshada ku dhaqan gobolka Maroodi’jeex inay ka fogaadaan goobaha dooxyada iyo biyo mareennada ah, iyadoo la filaayo in roobab waaweyni ka da’aan gobolka Maroodi’jeex sida ay sheegayso waaxda saadaasha hawada ee wasaaradda horumarinta beeraha Somaliland.\nUgu dambayntii badhasaab ku xigeenku waxa uu farriin adag u diray darawalada gaadiidka kala duwan ee iskaga goosha gudaha Somaliland oo ugu baaqay inay taxadaraan isla markaana ay ilaaliyaan shuruucda waddo marista dalka si loo yareeyo dhibaatooyinka ka dhasha shilalka.\nMadaxweyne Farmaajo oo ku bogaadiyay Ciidanka Xoogga sida ay u hanteen Hogaaminta Hawlgallada amniga ee dalka


Garoon diyaaradeed ku yaal Sacuudiga oo diyaarad lagu weeraray + KHASAARAHA - Caasimada Online\nHome Dunida Garoon diyaaradeed ku yaal Sacuudiga oo diyaarad lagu weeraray + KHASAARAHA\nGaroon diyaaradeed ku yaal Sacuudiga oo diyaarad lagu weeraray + KHASAARAHA\nAbha (Caasimada Online) – Weerar loo adeegsaday diyaarad aan duuliye laheyn (drone) oo lagu qaaday garoonka diyaaradaha Abha ee dalka Sacuudiga ayaa lagu dhaawacay sideed qof, sida uu sheegay Isbaheysiga uu hoggaamiyo Sacuudiag ee Yemen kula dagaalamaya kooxda Xuutiyiinta.\nKadib weerarkii hore “diyaarad labaad oo isku dayeysay inay weerarto garoonka diyaaradaha caalamiga ah ee Abha ayaa dhexda laga qabtay lana soo riday,” ayaa lagu yiri war-saxafaadeed kasoo baxay isbaheysiga, oo uu sii daayey taleefishinka boqortooyada Al-Akhbariya.\n“Sideed qof ayaa lagu dhaawacay weerarka, waxaana ay waxyeello kasoo gaartay diyaarad rayid ah, sida ay sheegayaan warbixino horudhac ah,” ayuu intaas ku daray war-saxaafadeedka.\nIsbaheysiga ayaa sheegay in weerarka labaad ee lagu qaaday garoonka diyaaradaha “uu ka dhigan yahay dambi dagaal.”\nTaleefishinka Al-Akhbariya ayaa intaas ku daray in firir uu ku dhacay dhabbaha ay diyaaradaha ku ordaan ee garoonka, islamarkaana muddo kooban la hakiyey duulimaadyada “si loo xaqiijiyo badqabka diyaaradaha imanaya iyo kuwa baxaya iyo sidoo kale shacabka.”\nMucaaradka Xuutiyiinta ayaan weli wax war ah kasoo saarin weerarka.\nSacuudi Carabiya ayaa faro-gelisay Yemen 2015-kii, ayada oo taageereysa dowladda caalamka uu aqoonsan yahay ee dalkaas, waxyar un kadib markii Xuutiyiinta ay qabsadeen caasimadda Yemen.\nXuutiyiinta oo xulufo la ah Iran ayaa marar badan weeraro ku qaaday magaalooyinka Sacuudiga ee ku dhow xuduudda Yemen, waxayna weeraradan sii xoojiyeen bishan August.


Ogaden News Agency (ONA) – Trump oo Joojiyay Taageeradii Ay Siin Jireen Mucaaradka Suuriya.\nTrump oo Joojiyay Taageeradii Ay Siin Jireen Mucaaradka Suuriya.\nPosted by ONA Admin\t/ July 21, 2017\nXukuumada Maraykanka ayaa la sheegay inay joojinayso taageeradii ay siin jireen xoogaga hubeysan ee mucaaridka la dagaalamaya hogaamiyaha Suuriya Bashar Al-Assad.\nWarbixintan laga soo xigtay Saraakiisha Sirdoonka ee dalka Maraykanka ayaa shalay lagu daabacday jariirada Washington Post, go’aankan ayaa la sheegay inuu qeyb ka yahay dadaalka uu Trump ugu jiro inuu xidhiidh fiican la yeesho dowlada Ruushka oo iyadu taageerta Dowlada Suuriya ee Bashar Al-Assad.\nGo’aankan ayey xukuumada Trump qaadatay bishii lasoo dhaafay sida lagu sheegay warbixintan. Maraykanka ayaa sanadkii 2013 bilaabay mashruuc ay fulineysay Hay’ada Sirdoonkooda ee CIA oo tababaro iyo hub siin jiray xoogaga mucaaridka sunnida ah ee la dagaalamaya xukuumada Al-Assad.\nMr. Trump ayaa tilaabadan qaaday kahor shirkii G20 ee 7-dii bishan ka dhacay magaalada Hamburg ee dalka Germany, halkaasi oo uu kulankiisii ugu horeeyey oo rasmi ah kula yeeshay Madaxweynaha Ruushka Vladimir Putin.


Maxaa dhex maray Suarez iyo ciyaartoyda Liverpool kaddib kulankii Mucjisada ahaa ee Xalay!!?? – Gool FM\nMaxaa dhex maray Suarez iyo ciyaartoyda Liverpool kaddib kulankii Mucjisada ahaa ee Xalay!!??\nByare May 8, 2019\n(England) 08 Maajo 2019. Luis Suarez ayaa lumiyay kal gaceylkii ay u qabeen taageerayaasha Liverpool oo uu la joogay saddex sano iyo bar kaddib markii uu ku dabaal degay ciyaartii lugta hore ay Barcelona ku soo adkaatay 3-0.\nBalse Mucjiso ayaa xalay dhacday oo Liverpool ayaa afar ugu badeshay Barca iyadoo uu Suarez ahaa cadowga taageerayaashiisii hore ee Liverpool maadaama uusan xushmad u muujin lugtii hore.\nYeelkeede, sheekadu sidaa way ka duwan tahay oo Suarez markii ay ciyaartu dhammaatay wuxuu ku cararay Kanaalka looga duso garoonka isagoona halkaa ku sugay laacibiinta Liverpool si uu ugu habalyeeyo.\nSaxafiga lagu magacaabo Matt Critchley ee ka howl gala hilink lagu kalsoon yahay ee beIN SPORTS ayaa sheegay in Suarez uu xabadka galinayay ciyaartoyda Liverpool isagoo ugu hambalyeeyay Final ka ay gaareen kaddib markii ay ciyaartu dhammaatay.\nSuarez oo dhanka kale weeraray ciyaartoyda kooxdiisa ayaa sheegay inay u ciyaareen sida koox caruur ah, wuxuuna ugu baaqay inay cafis waydiistaan taageerayaasha, qoyska iyo kooxdaba.\nJose Mourinho oo Salaan u saaray Jurgen Klopp kaddib Xasuuqii ay xalay Liverpool u geysatay Barcelona\n“Kooxdee hada u gudubtay kulanka finalka?” - Robertson oo ku jees jeesay Luis Suarez


LAYAAB: Sir Alex Ferguson Oo Dib U Xusuustay Waqtigii Uu Arkay Xidig Kooxdiisa Ka Tirsanaa Oo Madaxa Xabad Looga Hayo. - GOOL24.NET\nLAYAAB: Sir Alex Ferguson Oo Dib U Xusuustay Waqtigii Uu Arkay Xidig Kooxdiisa Ka Tirsanaa Oo Madaxa Xabad Looga Hayo.\nHalyaygii hore ee Manchester United ee Sir Alex Ferguson ayay waxyaabo badani ku soo mareen waqtigii dheeraa ee uu manchester United joogay wuxuuna dib u suxuustay dhacdo layaableh oo ku soo martay xarunta tababarka kooxdiisii hore ee Man United.\nSir Alex Ferguson ayaa Manchester United ku soo qaatay muddo 26 sanadood ah wuxuuna kula soo guulaystay 38 koob oo ay 13 ka mid ahi ahaayeen koobka Premier League isaga oo shaqada tababaranimo ka fadhiistay sanadkii 2013 kii waxaana sidoo akle ka mid ahaa shan koob oo FA Cup ah iyo laba koob oo Champions League ah.\nSir Alex Ferguson ayaa ciyaartoy aad u badan oo nooc kasta leh kula soo shaqeeyay Manchester United laakiin waxaa jirtay hal arin oo aanu waligii ilaawi doonin isla markaana uu ka sheekeeyay taas oo ah maalintii uu arkay ciyaartoy kooxdiisa ka tirsanaa oo madaxa qori ama xabad looga qabtay.\nSir Alex ayaa ciyaartoyda kooxdiisii Man United waxa uu u qaaday SAS Training Center halkaas oo ay tababar ku qaadanayeen wuxuuna Sir Alex yidhi: “Iyagu way jeclaysteen. Waxay noo qaadeen qolka dadka la soo afduubay, waxayna soo qaadeen afar ciyaartoy iyaga oo madaxa miisaska u saaray”.\nSir Alex oo ka sheekaynaya wixii intaas kadib dhacay ayaa yidhi: “Dhamaanba si deg deg ah bambo ayaa u qaraxday wax walba waxa uu noqday mugdi. Daqiiqado gudahood waxaa baxday bang, bang, bang, bang waxaana soo laabtay laydkii ama korantadii”.\nSir Alex oo xusuusta maalinta sheekadeeda sii wata iyo qaabkii uu u arkay Pual Ince oo madaxa qori looga hayo ayaa yidhi: “Waxaa halkaas taagnaa afar askari isla markaana mid ka mid ahi waxa uu madaxa qori ama xabad ugaga hayay Pual Ince. Isagu wuu qayliyay, ugu dhawaan wuu dhintay, xaqiiqdii cajiib ayay ahayd”.\nPaul Ince ayaa Man United ku soo qaatay lix sanadood kadib markii uu hal milyan oo gini ugu soo biiray wuxuuna kooxda u saftay in ka badan 200 kulan isaga oo soo dhaliyay 25 gool.\nMarkii hore heshiiskii uu Pual Ince ugu biirayay Man United ayaa fashilmay kadib markii uu tijaabada caafimaadka ku dhacay laakiin September 14, 1989 ayuu ugu danbayn ku soo biiray Man United.\nLaakiin Ferguson ayaa marlae Pual Ince ka iibiyay Inter Milan isaga oo kaga iibiyay 7.5 milyan gini kadib markii uu xidhiidhkoodu aad u xumaaday ee ay si xun iskugu dhaceen.


Thursday June, 04 2020 - 07:25:22\nFriday November 23, 2018 - 17:22:01 in by salman abdi\nMunaasibaddan Lagu Soo Bandhigay Buugga laga Qoray Astaantii saaxaafadda soomaalida alla ha u Naxariistee Axmed Xasan Cawke oo loo Bixiyey Codkarkii Caanka ahaa CAWKE ayaa habeenkii xalay ahaa ka qabsoontay Hotel Maansoor ee magaalada Hargeysa.\nBandhiggan Buugga Cawke ayay ka soo qaybgaleen Aqoonyahano, Qoraayo, Ururka suxufiyinta Somaliland ee SOLJA iyo Marti sharaf kale oo badan.\nUgu horeyna waxaa munaasibadaasi hadalka iba furay Eng ibrahin Xamari oo ka sheekeyey TaariikhdaQoraaga Buugga mustafe Cisman magaalo.\nMustafe Cisman magaalo qoraaga buugani ayaa isaguna si faahfaahsan u sharraxay Waxyaabaha uu ku qoray Buuggan, sababta uu xushay inu cawke Buug ka qoro iyo waliba caqabadihii uu kala kulmay muddadii uu ku jiray Qorista iyo soo saarista Buuggan.\nGuddomiyaha Ururka suxufiyinta Somaliand ee SOLJA Maxamud Cabdi Jamac Xuuto, Qoraa Xasan Cabdi Madar, Aqoonyahan Cabdikarin Axmed Mooge iyo Guddoomiye kuxigeenka Xisbiga UCID Mr Cabdinasir Muxumed Xasan Buuni, waxay aad u ammaaneen Qoraaga Buugga iyo Weliba Marxumka laga Qoray Buuggan.\nGebogabadii Bahda Halqor ayaa martidii bandhigaas timi uga mahadcelisay kasoo qaybgalkooda, waxana kelmado ku saabsan daabacadda Hiilpress ka jeediyey munasibadda cabdisalaan axmed mus cagag, sidoo kalena waxa suaalo lagu waydiiyey munaasibadda qoraaga buugga isagoo mid mid uga jawaabay, waxana munaasibadda dhowr jeer dhex taal looga dhigay codadkii cawke isagoo wax daadihinaya, riwaayad xayaysiinaya, waraysiyoqaadaya sido kalena isaga la waraysanayo.


Nagu Saabsan - Diblomaasi\nDiblomaasi waa deggel hormuud u ah falanqeynta Siyaasadda Arrimaha Dibadda, wararka madaxa bannaan iyo ajendaha-dejinta wararka, falanqaynta siyaasadeed iyo faallooyinka fikirka-gaarka ah ee sida gaar ah loogu qoray/diyaariyey jiilka cusub. Diblomaasi waxay daabacdaa majaladdo si joogta ah usoo baxo bil dhaaf. Si aad u hesho macluumaad dheeri ah ee ku saabsan Majaladda Diblomaasi riix\nUjeedka rasmiga ah ee majaladda Diblomaasi ayaa ah in la helo goob si joogto ah ugu faalooto su’aalaha caalamiga ah ee saameynaya Soomaaliya, iyadoo la isu keenayo aqoonyahano aqoon u leh diblomasiyadda, nidaamyada dawladeed, maaliyadda, warshadaha, waxbarashada, iyo sayniska. Majaladdaha ay soo saarto Diblomaasi waxaa lagu tiriyaa mid kamid ah majaladaha siyaasadda arrimaha dibadda ee Soomaaliya loogu akhriska badan yahay. Majaladda waxay daabacday dhowr maqaallo oo faallooyin cajiib ah ka bixiyay geedi socodka dowladnimada Soomaaliya iyo xariirka caalamiga oo ay kamid yihiin,…Danta Qaranka\nDanta Qaranka ayaa sharxi karta himilooyinka gobolka. Waxaa sidoo kale looga faa’iideysan karaa iyadoo lagu shaqeynayo fulinta siyaasadaha iyo barnaamijyada dhabta ah ee la raacay. Waxaa loo isticmaali karaa si xeeladaysan doodaha siyaasadeed si loo sharaxo, loo maleeyo, ama loo naqdiyo. Khilaafaadka casriga ah ee ku saabsan siyaasadda arrimaha dibedda inta badan waxa ka soo baxa madmadow mana aha oo kaliya fikradaha kala duwan ee ku saabsan nuxurka danaha qaranka. Si kasta oo ay tahay madmadowga, fikradda danta qaranka waxay udub-dhexaad u tahay isku day kasta oo lagu sharaxayo, lagu saadaalinayo, laguna fahmayo hab-dhaqanka caalamiga ah.\nMala socotaa in aad kamid noqon karto Diblomaasi, waa haddii aad tahay qof wax qora, jecel in bulshada wanaag iyo baraarujin usoo gudbiyo? jawaabtaada haddii ay ‘Haa tahay, waxaad nagala soo xariiri kartaa emaylka hoose ee qoraaga loogu tala galay.\nWaxaad nagala soo xariiri kartaa emaylada hoose:\nHaddii aad hayso warar ka dhacay halka aad joogto iwm, adigoo mahadsan waxaad noogu soo gudbin kartaa.\nXafiiska Wararka: info@diblomaasi.com\nHaddii aad xiisaynayso inaad qoraalo qiimo u leh bulshada ku baahiso Diblomaasi waxaad nagala soo xariiri kartaa\nHaddii ay jiraan waxyaabo kale ee aad u baahan tahay inaad kala hadasho majaladda Diblomaasi nagala soo xariir\nWaxyaabo kale: diblomaasi@diblomaasi.com


Afreen Fatima: Codka muslimiinta India | Radio Himilo\nHome / Haweenka / Afreen Fatima: Codka muslimiinta India\nAfreen Fatima: Codka muslimiinta India\nPosted by: Sadia Nour 16 days ago\nHimilo – Maamulka gobolka Uttar Pradesh ee dalka India ayaa amaray toddobaadkii hore in la burburiyo hoyga ay kaga nool yihiin Afreen Fatima iyo qoyskeeda magaalada Prayagraj.\nAmarkaasi kaddib saacado guheed ayaa dhulka lagu dhigay dhismahaasi oo ka koobnaa laba dabaq (biyaano), iyaga oo ku doodayay maamulka gobolka Uttar Pradesh in qoyska ay qeyb ka yihiin abaabulka dibadbax looga soo horjeeday aflagaadadii suubannaheenna Muxamed NNKH ay u geysteen xubno ka tirsan xisbiga BJP.\nWarbaahin ayaa qabatay muuqaalka burburinta hoyga Fatima, waxaan durbadii soo ifbaxay weydiimo ay ka mid tahay maxaa lagu bartilmaameedsanayaa qoyska Afreen Fatima?\nFatima Waa xoghayaha dhaqdhaqaaqa Fraternity oo ah garabka ardayda ee xibsiga Welfare ee dalka India. Aabaheed Javed Mohammed isagana waa xubin ka mid ah xisbiga.\nWaxey sanad kahor darajada Masterka ka diyaarisay jaamacadda Jawarahlal Nehru, waxey ku caanbaxday dhaleeceynta go’aanada ka dhanka ah muslimiinta ee kasoo baxa xisbiga talada haya ee Bharatiya Janata Party (BJP).\nWaxaa aad loo bartay sanadkii 2019-kii, kolkaasi oo caasimadda New Delhi ay gilgileen dibadbaxyo looga soo horjeeday wax ka baddelkii lagu sameeyay sharciga muwaadinnimada India, Mudaharaadkaasi oo ay ku dhigteen in ka badan 65 ruux, 300 ka badan na xabsiga la dhigay.\nAfreen Fatima, waxey sidoo kale hormuud u ahayd isu soo baxyo lagu diidanaa mamnuucista xijaabka, iyada oo si adag kaga hortimid go’aankaasi. Waxey codkeeda ku biirisay mudaaharaadka ka dhacay Magaaladeeda Prayagraj ee looga soo horjeeday qadafkii lagula kacay nabigeenna NNKH.\nBoliiska oo gacanta ula tagay dibadbaxayaasha oo muslimiinta u badnaa, ayaa xabsiga dhigay in ka badan 300 oo ruux, waxaa ka mid ah walaasha Fatima iyo labadeeda waalid, sida ay sheegeen kooxaha xuquuqul insaanka.\nIyaga oo aanan bixin digniin waafi ah, ayey boliisku sidoo kale burburiyeen seddax guri oo ay leeyihiin muslimiinta, waxaa ka mid noqday midka Afreen Fatima. Waxey sheegeen in guriga yahay sharci darro, inkastoo qoysku beeniyeen hadalkaasi.\nShir saxaafadeed ay kasoo muuqatay Fatima burburinta kadib, ayay ku sheegtay inay garab taagan tahay qoysaska muslimiinta ah ee guryahooda dhulka la dhigay, iyada oo ku tilmaamtay go’aanka burburinta hoygeeda mid aargudasha ah.\n“Wax weliba oo dhaco, si walba oo ay isugu dayaan inay na baqdin galiyaan oo noo caga-jugleeyaan amaba innoo dhigaan xabsi ma aamusi doono mana ka tagi doono dalkeenna” ayey tiri Fatima.\nWaxey ku boorisay ruux weliba inuu ka dhiidhiyo ficillada gurracan ee dowladda kula kaceyso muslimiinta iyo hantidoodaba.\nWaxey xustay in iyada iyo inta la mid ah ee bulshada muslimiinta ah ku abtirsata ay sii wadi doonaan dagaalka ay ku illaashanayaan qiyamka iyo sumcadooda.\n“Xittaa hadii aan waayo qof muslim ah oo I garab istaaga, dagaalkan waan sii wadi doonaa” ayey ku gababeysay hadalkeeda.\nTilaabada ay dowladda India ku burburisay guryaha muslimiinta kaddib waxa sii xoogeystay isu soo baxyada lagu dhaleeceynayo go’aankaasi, waxaa barta Twitterka ka billawday ol-ole garab istaag loogu muujinayo muslimiinta India, si gaar ah qoyska Afreen Fatima.\nOl-olaha oo summad looga dhigay #StandWithAfreenFatima ayaa lagu wadaagayay sawiradeed oo ay wehlinayaa erayo qeybtood u dhignaa: waxaad tahay hogaamiyeheenna, rajadeenna, dhiirigelinteenna, codkaagu waa sida xoog aanan la loodin Karin, waxaad tahay innaga, annagana adiga ayaan ku nahay.\nPrevious: 10 kulan oo ay tahay in aad daawato ciyaaraha Koobka Adduunka ee 2022\nNext: Maqal– Raxiiqul Makhtuum – Casharka 210aad


Raadi tifaftireyaasha Shadows\nVol. 13 Maya 1\nVol. 13 Maya 2\nVol. 13 Maya 3\nVol. 13 Maya 4\nVol. 13 Maya 5\nVol. 13 APRIL, 1911. No. 1\nSIDEE qarsoon iyo wax caam ah shay waa hadh. Hoosyadu waxay na wareeriyaan sidii dhallaanka waayo-aragnimadeena hore ee adduunkan; hadhka ayaa noola socda socodkeena nolosha; hadhwanaagna wuu jiraa markaan ka tagno adduunkan. Khibradeena hooska ayaa bilaabaneysa isla markii aan nimid jawiga adduunka oo aan aragnay dhulka. In kasta oo aan si dhakhso leh u maarayn karno nafsadeena inaan naqaanno waxa hadhku yahay, haddana in yar oo innaga mid ah ayaa baaris buuxda siisay.\nMarkii aan nahay dhallaanka waxaan ku seexan jirnay qolyadeenna waxaanna daawanay oo aan la yaabnay hooska lagu tuuray saqafka ama darbiga dadkoo dhaqaaqaya qolka. Hoosyadaasi waxay ahaayeen kuwa la yaab leh oo la yaab leh, ilaa aan dhibaatada u xalino maskaxdayada yar ee yar iyadoo aan ogaanayno in dhaqdhaqaaqa hadhku uu ku tiirsan yahay dhaqdhaqaaqa qofka muuqaalkiisa iyo hooskiisa uu yahay, ama dhaqdhaqaaqa iftiinka taas oo ka dhigtay mid muuqata. Weli waxay u baahneyd fiirsasho iyo dib-u-eegis si loo ogaado in hadhku ugu weyn yahay marka u dhow iftiinka uguna fog yahay darbiga, iyo in uu ahaa kii ugu yaraa uguna yaraa markii uu ka fog yahay iftiinka una dhawaa darbiga. Goor dambe, markii aan caruur nahay, waxaa naloogu riyaaqay bakaylaha, jiirka, riyaha, iyo hadhka kale ee uu saaxiibkaa soo saaray kadhigistiisa farsamo gacmeedkiisa. Markii aan sii gabownay, dib dambe uguma madaddaalinayn ciyaar ciyaarista noocan oo kale ah. Hoosku weli waa qariib, waxayaabaha qarsoon ee ku xeeranna way sii jiri doonaan ilaa aan ka ogaanno noocyada kala duwan ee hadhka; waxa hadhkoodu yahay, iyo waxa ay yihiin.\nCasharrada hooska ee ilmanimada ayaa ina baraya laba ka mid ah sharciyada hooska. Dhaqdhaqaaqa iyo beddelaadda hadhka dhulkooda ayaa ku kala duwan iftiinka loo arko iyo shay waxyaabaha ay ka kooban yihiin. Hoosyadu waa weyn ama yar yihiin sida kuwa tuuraya way ka fog yihiin ama u dhow yihiin garoonka oo hadhka lagu arko.\nWaxaa laga yaabaa inaan hadda illoobay xaqiiqooyinkan maadaama aan illownay casharro muhiim ah oo badan oo carruurnimada ah; Laakiin, haddii markaa la bartay, muhiimadooda iyo runnimadooda ayaa sannado dambe na soo booqan doonta, markaan ogaan doonno in hoosyaalladeennu is beddeleen.\nWaxa jira, waxa laga yaabaa hadda in aynu nidhaahno, afar arrimood oo lagama maarmaan u ah daadinta hooska: Marka hore, shayga ama shayga dhex taagan; labaad, nalka, oo muujiya muuqda; saddexaad, hooska; iyo, afraad, duurka ama shaashadda hadhka lagu arko. Tani waxay umuuqataa mid fudud oo ku filan. Markii naloo sheegay in hoosku yahay uun dulucda shay kasta oo dabiici ah oo duuduuban shucaaca iftiinka ee ku dhaca dushaas, sharraxa wuxuu umuuqdaa mid aad u fudud oo si fudud loo fahmi karo inuu sameeyo baaritaan dheeraad ah oo aan loo baahnayn. Laakiin sharraxaadaha noocan oo kale ah, inay run yihiin inkasta oo ay ahaan karaan, haddana iskumid kama dhergaan dareenka iyo fahamka. Hoosku wuxuu leeyahay astaamo jireed oo gaar ah. Hoosku waa ka sii sharraxan yahay shay daboolka celiya. Waxay u soo saartaa saameyno gaar ah dareenka waxayna si xun maskaxda ugu dhacdaa.\nDhamaan jidhka loo yaqaan opaque waxay keeni doonaan hooskii inay dhacaan marka ay hor taagan yihiin halka iftiinka ka soo baxa; laakiin nooca hadhka iyo waxyeelada ay soo saartaa way ku kala duwan yihiin iftiinka sameeya hooska. Hadhka hooska iftiinka qorraxda iyo saameyntooda ayaa ka duwan hooskii ay sababtay iftiinka dayaxa. Iftiinka xiddigaha ayaa soo saaray saameyn kale. Hoosooyinka ay ku tuuraan laambada, gaaska, iftiinka korontada ama meel walbo oo macmal ah way ku kala duwan yihiin dabeecadooda, in kastoo farqiga kaliya ee u muuqda aragga uu yahay weynaanta ama kala duwanaanshaha muuqaalka shayga dusha sare ee hooska ayaa loo tuuraa.\nMa jiro shay jidh ahaaneed oo laraacaya iyada oo loo arko inay khaldan tahay ama joojiso iftiinka oo dhan. Jirkasta oo jirka ahi wuxuu gooyaa ama gooyaa qayb ka mid ah raysyada iftiinka una gudbiya ama u arkaa iftiinka kale.\nHoosku maahan maqnaanshaha iftiinka ee dulucda shayga oo xirtey. Hoosku waa shay laftiisa. Hoosku waa shay ka badan silhouette. Hooska ayaa ka badan maqnaanshaha iftiinka. Hoosku waa saadaasha shayga oo lagu daro iftiinka kaas oo la saadaalinayo. Hoosku waa saadaasha nuqul, isbarbardhiga, labajibbaara, ama cirfiidka sheyga la saadaaliyay. Waxaa jira shay shanaad oo lagama maarmaan u ah sababaha hooska. Qodobka shanaad waa hooska.\nMarkaan eegno hooska waxaan aragnaa dulucda shayga la saadaaliyay, dusha sare oo xirta hooska. Laakiin ma aragno hadhka. Hooska saxda ah iyo hooska dhabta ah ma ahan qaab kooban. Hadhku waa saadaasha hooska gudaha iyo sidoo kale muuqaalka jirka. Jirka gudaha lama arki karo sababta oo ah isha looma dareemayo fallaaraha iftiinka ee la socda jirka gudihiisa oo sameysanaya hooskiisa. Dhammaan hooska ama hooska lagu garan karo isha waa dulucda iftiinka oo keliya, oo ishu ku habboon tahay. Laakiin haddii aragga la tababbaray, wax arkihiyuhu wuu garan karaa waxa gudaha jidhkiisa ah oo dhan xubnahiisa hooskiisa, maxaa yeelay iftiinka jidhka dhex marayaa waa mid la yaab leh oo qaadaya nuqul ka mid ah qaybaha jidhka oo dhan way gudubtaa. Dusha muuqaalka kore ee uu hadhka lagu arko, taasi micnaheedu waa, oo sababa muuqaalka iftiinka ee qaabka jirka in la arko, ayaa ku dhajiyay nuqul ah hooska, oo ay saameyso hooska illaa shahaadada ay ku siijirto aragtida dheer kadib jirka ama nalka gubanaya.\nHaddii saqafka dushiisa lagu dareemo iftiinka iftiinka ee ka gudbiya jirka loo yaqaan opaque oo hoos u tuur, dusha sare waxay lahaaneysaa aragtida ama hooska, waxayna u suurtoobi kartaa qof aragga u tababaran inuu arko ma aha oo keliya dulucda. Jaantuska, laakiin si loo sharaxo loona falanqeeyo gudaha asalka ah ee hooskaas. Waa suurta gal in la garto xaaladda jidhka nool waqtiga aragtida hooska isla markaana saadaal laga bixiyo mustaqbalka cudurrada ama caafimaadka iyadoo la raacayo ogaanshaha cudurka. Laakiin saxan ama dusha sare ookordhaqeysa muuqaalka hooska sida ay u aragto muuqaalka jirka ee caadiga ah. Waxa loogu yeero hooska, marka laga eego dhinaca muuqaal ahaaneed, waxay soo saartaa saameyno gaar ah, laakiin kuwan lama arkin.


Sawirro iyo Wax kasta oo ka dhacay Pizza House & Posh! – Xeernews24\nSawirro iyo Wax kasta oo ka dhacay Pizza House & Posh!\n15. Juni 2017 /in WARAR/NEWS /von admin\nWeerarka oo ku bilowday Qarax Loo adeegsaday Gaadhi la dhigay inta u dhexeysa Maqaaxida loo yaqaan Pizza House iyo Meesha la yidhaahdo Posh Treats ayaa kadib Qaraxa illaa 4 Dagaalyahan waxa ay gudaha u galeen Maqaaxida Piza House, kuwaas oo ka dhex billaabay Falal toogasho iyo Qaraxyo isugu jira Maqaaxidaasi.\nCiidamada Dowladda Federaalka Soomaaliya oo gaadhay meesha wax ka dhaceen ayaa muddo ku dhawaad 10 Saacadood ah dagaal kula jiray Dagaalamayahanada gudaha Maqaaxida Biza House ka dagaalamayay.\nhttps://www.xeernews24.com/wp-content/uploads/2017/06/Pizza-house.jpg 540 960 admin https://www.xeernews24.com/wp-content/uploads/2017/06/xeernews-1.png admin2017-06-15 10:29:122017-06-15 10:29:39Sawirro iyo Wax kasta oo ka dhacay Pizza House & Posh!\nQatar oo sheegtay in ay ciidamadeedii djibouti iyo Eritrea la Baxday Wax ka Ogow Magacyadda madaxda hagar daaminaya dhex dhexaadnimada Somalia ee...


IMF oo shaacisay in dalalka khaliijka ay ku faqrin doonaan 15 sano, hal sabab darteed | Xaysimo\nHome War IMF oo shaacisay in dalalka khaliijka ay ku faqrin doonaan 15 sano,...\nHay’adda lacagta adduunka ee IMF ayaa Khamiistii sheegtay in ay baabi’in doonto hodantinimada dalalka Khaliijka ee ku dhisan saliidda, 15-ka sano ee soo socda, haddii aysan sameyn is-beddelo misaaniyadeed.\nLixda dal ee la iskiu yiraah Golaha Iskaashiga Khaliijka, ee kala ah Bahrain, Kuwait, Oman, Qatar, Saudi Arabia, iyo Imaaraadka Carabta, oo hodantinimadooda ay gaareyso laba trillion oo dollar, ayaa soo saara 20% shidaalka laga isticmaalo caalamka. Hase yeeshee waxaa dhaawacaya hoos u dhaca qiimaha shidaalka dunida.\nIMF ayaa sheegtay in dalabka dunida ee shidaalka uu dhammaan doono sanadda 2040 ama ka hor, haddii ay sii socdaan dadaallada lagu bad-baadinayo deegaanka iyo isticmaalka tamarta aan ku dhisneyn shidaalka.\n“Dhammaan dalalka Khaliijka waxay garowsan yihiin caqabadaha ay wajahayaan, hase yeeshee xawaaraha ay ku sameynayaan is-beddelo ma xasilin doonto dakhligooda,” ayay tiri IMF.\nDalalka Khaliijka ayaa sanado badan waxay hodantinimadooda tamarta u adeegsanayeen inay mallaayiin ka mid ah muwaadiniintooda siiyaan shaqooyin dowladeed, iyo adeegyo bilaash ah.\nHase yeeshee, shaqooyin dowladeed oo lacag badan lagu bixiyo, ayada oo shaqaalaha aysan wax soo saar wanaagsaneyn, iyo shacabka oo sii kordhaya, ayaa sare u qaadi doonta qiimaha ku baxaya.\nDalalka Khaliijka ayaa dhowaanahan billaabay inay canshuur saaraan adeegyada iyo iibka walxaha qaarkood, si ay dakhli cusub usoo kordhiyaan, hase yeeshee taasi wax weyn kama tarin in miisaaniyadad dowladda ay hesho ilo-dhaqaale oo kala duwan.\nIMF ayaa tusaale usoo qaadatay dalka Kuwait oo ay sheegtay in lixda sano ee soo socota ay miisaaniyadda dowladda ka dhinaan doonto 180 bilyan oo dollar, sababo la xiriira dakhliga kasoo galo shidaalka oo sii yaraanaya.\nSidoo kale miisaaniyadda dowladda Sacuudiga ayaa waxaa sanadkan ka dhinnaa 50 bilyan oo dollar, taasi oo ka badan tii sanadkii 2019 oo ahayd 35 bilyan.\nIMF, waxay sheegtay in qiimaha shidaalka oo hoos usii dhacaya darteed, uu sii kordhi doono gaabka miisaaniyadda dalalka khaliijka.